Apstiprināts ar iepirkuma komisijas

2022.gada 9.februāra 1.sēdes protokolu

**SARUNU PROCEDŪRAS AR PUBLIKĀCIJU**

**“Latvāņu ierobežošana dzelzceļa nodalījuma joslā”**

Iepirkuma identifikācijas nr. LDZ 2022/36-SPAV

NOLIKUMS

Rīga, 2022

1. **vispārīgĀ informācijA**
   1. **Sarunu procedūras nolikumā ir lietoti šādi termini:**
      1. **sarunu procedūra** (turpmāk var tikt saukts arī kā “iepirkums”, “iepirkuma procedūra”) – sarunu procedūra ar publikāciju “Latvāņu ierobežošana dzelzceļa nodalījuma joslā”, iepirkuma identifikācijas nr.LDZ 2022/36-SPAV;
      2. **komisija** – VAS “Latvijas dzelzceļš” iepirkuma komisija, kas pilnvarota organizēt sarunu procedūru ar publikāciju;
      3. **nolikums** – iepirkuma nolikums ar pielikumiem un jebkuri nolikuma precizējumi, skaidrojumi, izmaiņas vai grozījumi, kas var rasties iepirkuma procedūras gaitā;
      4. **ieinteresētais piegādātājs** – piegādātājs, kurš saņēmis nolikumu, un piedāvā sniegt pakalpojumus;
      5. **pasūtītājs** – VAS “Latvijas dzelzceļš”;
      6. **pretendents** – piegādātājs, kas ir iesniedzis piedāvājumu iepirkumam;
      7. **darbi** – latvāņu izplatības ierobežošanas darbu veikšana saskaņā ar nolikuma 2.1.punktu.
   2. **Rekvizīti un vispārīga informācija par iepirkumu:**
      1. **Pasūtītājs:** VAS “Latvijas dzelzceļš” vienotais reģistrācijas Nr. 40003032065.

Juridiskā adrese: Gogoļa iela 3, Rīga, LV-1547, Latvija.

Banka: Luminor Bank AS Latvijas filiāle, konta Nr. LV17RIKO0000080249645, bankas kods: RIKOLV2X.

E-pasta adrese: info@ldz.lv.

Tīmekļvietne: www.ldz.lv.

* + 1. **Saņēmējs (pasūtītāja struktūrvienība):**

VAS “Latvijas dzelzceļš” Sliežu ceļu pārvalde (turpmāk – SCP\*).

Faktiskā adrese: Torņakalna iela 16, Rīga, LV-1004, Latvija.

**\*** *Pasūtītāja iekšējos normatīvajos aktos noteiktajā kārtībā definēts struktūrvienības saīsinātais apzīmējums, kas var tikt lietots turpmāk iepirkuma dokumentos*.

* + 1. Iepirkums tiek organizēts saskaņā ar “Latvijas dzelzceļš” iekšējos normatīvajos aktos noteikto kārtību.
  1. **Pasūtītāja kontaktpersona:** organizatoriska rakstura jautājumos un jautājumos par nolikumu komisijas sekretāre – VAS “Latvijas dzelzceļš” Iepirkumu biroja galvenā iepirkumu speciāliste Iveta Dementjeva, tālruņa numurs: +371 27897395, e-pasta adrese: iveta.dementjeva@ldz.lv.
  2. **Iepirkuma dokumentu pieejamība, informācijas sniegšana par iepirkumu un datu apstrāde**
     1. Pasūtītājs nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā iepirkuma līguma projektam un sniegtajiem skaidrojumiem, pasūtītāja tīmekļvietnē *www.ldz.lv* sadaļā “*Iepirkumi*” pie attiecīgā iepirkuma sludinājuma.
     2. Ja pasūtītājs objektīvu iemeslu dēļ nevar nodrošināt brīvu un tiešu elektronisku pieeju sarunu procedūras dokumentiem un visiem papildus nepieciešamajiem dokumentiem un/vai informācijai, tai skaitā iepirkuma līguma projektam, pasūtītājs tos izsūta vai izsniedz ieinteresētajiem piegādātājiem (pretendentiem) 6 (sešu) dienu laikā pēc tam, kad saņemts pieprasījums.
     3. Pasūtītājs nodrošina[[1]](#footnote-2) ieinteresētajiem piegādātājiem iespēju iepazīties uz vietas ar iepirkuma dokumentiem, sākot no iepirkuma izsludināšanas brīža VAS “Latvijas dzelzceļš” Iepirkumu birojā, Gogoļa ielā 3, Rīgā, LV-1547 (līdzi ņemot personu apliecinošu dokumentu un sakarā ar caurlaižu režīmu, apmeklējumu piesakot iepriekš nolikuma 1.3.punktā norādītājai pasūtītāja kontaktpersonai).
     4. **Ieinteresētajam piegādātājam ir pienākums sekot līdzi pasūtītāja tīmekļvietnē *www.ldz.lv* sadaļā “*Iepirkumi*” pie attiecīgā iepirkuma sludinājuma publicētajai informācijai. Pasūtītājs nav atbildīgs par to, ja ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja**.
     5. Ja ieinteresētais piegādātājs ir laikus (ne vēlāk kā 6 (sešas) dienas pirms piedāvājuma iesniegšanas termiņa beigām) pieprasījis pasūtītājam uz 1.3.punktā norādīto e-pasta adresi papildu informāciju par iepirkumu, pasūtītājs to sniedz 5 (piecu) darbdienu laikā pēc attiecīga pieprasījuma saņemšanas. Ja pieprasījums ir iesniegts vēlāk par norādīto termiņu, pasūtītājs izvērtē, vai atbildes sniegšanai ir nepieciešama papildus informācijas apstrāde, un, ja informācija ir ātri sagatavojama, pasūtītājs sniedz atbildi.
     6. Pasūtītājs ievieto 1.4.5.punktā minēto informāciju tīmekļvietnē, kurā ir pieejami iepirkuma dokumenti un visi papildus nepieciešamie dokumenti, kā arī elektroniskā formā nosūta atbildi piegādātājam, kas uzdevis jautājumu, uz tā norādīto e-pastu.
     7. Pretendentam informāciju par iepirkuma rezultātiem pasūtītājs izsūta uz e-pastu un pēc pieprasījuma – pa pastu.
     8. Iepirkuma dokumentos iekļautie fizisko personu dati tiks apstrādāti, pamatojoties uz 2016. gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu. Personas datu apstrādes pārzinis ir VAS “Latvijas dzelzceļš”.
  3. **Piedāvājumu iesniegšanas, atvēršanas vieta, datums, laiks un kārtība**
     1. Piedāvājumu iepirkumam **jāiesniedz līdz** **2022.gada 2.martam plkst.9:30,** Latvijā, Rīgā, Gogoļa ielā 3, 1.stāvā, 100.kabinetā (**VAS “Latvijas dzelzceļš” Kancelejā**). Piedāvājumu iesniedz personīgi, ar kurjera starpniecību vai ierakstītā pasta sūtījumā.
     2. iesniegtos piedāvājumus **atver** **2022.gada 2.martā plkst. 10:00**, VAS “Latvijas dzelzceļš” Iepirkumu birojā.
     3. Pēc piedāvājumu iesniegšanai noteiktā termiņa iesniegtie piedāvājumi un piedāvājumi, kas nav slēgtā iesaiņojumā (neaizlīmētā iepakojumā), netiks skatīti, tie tiks atgriezti atpakaļ iesniedzējiem bez izskatīšanas.
     4. Ja komisija saņēmusi pretendenta piedāvājuma atsaukumu vai grozījumu, to atver pirms piedāvājuma.
     5. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās) ietvertos nosacījumus.
     6. Komisija piedāvājumus atver to iesniegšanas secībā un nolasa pretendenta nosaukumu, piedāvājuma iesniegšanas laiku, piedāvāto cenu (katrai iepirkuma priekšmeta daļai) laiku un piedāvāto cenu, un pārbauda.
  4. **Piedāvājuma dokumentu noformējums**
     1. Piedāvājums jāiesniedz drošā un aizvērtā iepakojumā, lai tā saturam nevar piekļūt, nesabojājot iesaiņojumu, uz iepakojuma jānorāda:
        1. adresāts: **VAS “Latvijas dzelzceļš” Iepirkumu birojam, Gogoļa ielā 3, Rīgā, Latvijā, LV-1547;**
        2. atzīme atbilstoši tā saturam: **“****Piedāvājuma dokumenti sarunu procedūrai ar publikāciju “Latvāņu ierobežošana dzelzceļa nodalījuma joslā”;**
        3. norāde: “**Neatvērt līdz 2022.gada 2.martam plkst. 10:00”;**
        4. informācijapar pretendentu**: nosaukums, juridiskā adrese un kontakttālrunis**.
     2. Sarunu procedūrā piedāvājuma dokumenti jāiesniedz papīra formā 1 (vienu) piedāvājuma oriģinālu un 1 (vienu) kopiju. Uz piedāvājuma oriģināla titullapas norāda “ORIĢINĀLS”, uz piedāvājuma kopijas titullapas - “KOPIJA.

Pasūtītājs pēc piedāvājumu atvēršanas var pieprasīt pretendentiem pēc piedāvājumu iesniegšanas termiņa beigām vienas darba dienas laikā iesniegt piedāvājumu arī elektroniskāformā standarta biroja programmatūras rīkiem nolasāmā formātā, nosūtot to uz 1.3.punktā norādīto e-pasta adresi.

**Ja starp dokumentiem tiks konstatētas pretrunas, noteicošie būs piedāvājuma oriģināla dokumenti**.

* + 1. Piedāvājuma dokumentiem jābūt cauršūtiem vai caurauklotiem, tā, lai dokumentus nebūtu iespējams atdalīt. Piedāvājuma cauršūto sējumu lapām jābūt numurētām. Uz pēdējās lapas aizmugures jānorāda cauršūto lapu skaits, ko ar savu parakstu apliecina persona, kam ir pārstāvības tiesības.
    2. Piedāvājums jāiesniedz latviešu valodā. Iesniedzot dokumentus citā valodā, jāpievieno apliecinātu tulkojumu latviešu valodā*.* Pretējā gadījumā komisija ir tiesīga uzskatīt, ka dokuments nav iesniegts. Par dokumentu tulkojuma atbilstību oriģinālam atbild pretendents.
    3. Visus piedāvājuma dokumentus pretendents noformē atbilstoši spēkā esošajiem normatīvajiem aktiem, kas nosaka papīra un elektronisko dokumentu izstrādāšanu, noformēšanu un parakstīšanu, tai skaitā Valsts valodas likumam, Dokumentu juridiskā spēka likumam, Elektronisko dokumentu likumam, Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”, Ministru kabineta 2000.gada 22.augusta noteikumos Nr.291 “Kārtība, kādā apliecināmi dokumentu tulkojumi valsts valodā” prasībām.
    4. Piedāvājuma papildinājumi, labojumi vai atsaukumi ir jāiesniedz slēgtā iesaiņojumā saskaņā ar 1.6.1.punktā noteikto. Uz iesaiņojuma jānorāda 1.6.1.punktā noteiktā informācija un atzīme “*PAPILDINĀJUMI”*, *“LABOJUMI”* vai *“ATSAUKUMS”.*
    5. Iesniegto piedāvājumu pretendents var papildināt vai grozīt tikai līdz piedāvājumu iesniegšanas termiņa beigām. Atsaukumam ir bezierunu raksturs un tas izslēdz pretendenta atsauktā piedāvājuma tālāku līdzdalību sarunu procedūrā.
    6. Iepirkumā nav atļauts iesniegt piedāvājuma variantus. Ja pretendents iesniedz vairākus piedāvājumus, tie visi ir atzīstami par nederīgiem.
    7. Informāciju, kas ir komercnoslēpums atbilstoši Komercnoslēpuma aizsardzības likuma 2.pantam vai kas uzskatāma par konfidenciālu informāciju, pretendents norāda savā piedāvājumā. Komercnoslēpums vai konfidenciāla informācija nevar būt informācija, kas saskaņā ar normatīvajiem aktiem ir noteikta par vispārpieejamu informāciju.
    8. Iepirkumā iesniegtā piedāvājuma dokumentācija paliek pasūtītāja rīcībā un netiek atgriezta atpakaļ.
  1. **Piedāvājuma derīguma termiņš:** 100 (viens simts) dienas no piedāvājuma atvēršanas dienas.
  2. **Pasūtītājam iesniedzamo dokumentu derīguma termiņš:**
     1. Pretendenta izslēgšanas gadījumu neattiecināmību apliecinošās izziņas un citus līdzvērtīgus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā 1 (vienu) vienu mēnesi pirms iesniegšanas dienas.
     2. Komisija, izmantojot publiski pieejamās datu bāzes un publiski pieejamo informāciju var pārbaudīt un pārliecināties par pretendenta faktisko situāciju uz pieprasījuma brīdi - vai uz to neattiecas obligātie pretendentu izslēgšanas nosacījumi.
     3. Komisija ir tiesīga jebkurā brīdī pieprasīt no pretendenta iesniegt kompetentu institūciju izsniegtus aktuālus dokumentus, kas apliecina, ka uz pretendentuneattiecas obligātie pretendentu izslēgšanas nosacījumi, īpaši gadījumos, ja par minēto aktuālo informāciju nav iespējams pārbaudīt publiski pieejamās datu bāzēs.
  3. **Piedāvājuma cena**
     1. Finanšu piedāvājumā cenas aprēķina un norāda EUR bez pievienotās vērtības nodokļa (PVN). Norādot cenas, skaitļi jānoapaļo līdz tūkstošdaļām (trīs cipari aiz komata).
     2. Piedāvājuma cenā (finanšu piedāvājumā) jābūt iekļautām absolūti visām pretendenta izmaksām, kas saistītas ar kvalitatīvu darbu izpildi, tai skaitā cena par veicamo darbu apjomu un latvāņu ierobežošanas metodēm atbilstoši Darba uzdevumā (nolikuma 1.pielikums) noteiktajam, darbu organizēšanas, transporta, materiālu, mehānismu iegādes un ekspluatācijas izdevumi, personāla un administratīvās izmaksas, dabas resursu, sociālais u.c. nodokļi (izņemot PVN), kurus pretendents apņemas samaksāt, kā arī pieskaitāmās izmaksas, ar peļņu un riska faktoriem saistītās izmaksas, pretendenta neparedzamie izdevumi un citas iespējamās izmaksas.
     3. Piedāvājuma cenā (finanšu piedāvājumā) neiekļautās izmaksas līguma izpildes laikā netiks kompensētas.
     4. Piedāvātajai cenai (attiecīgi līgumā fiksētajām cenām) līguma izpildes laikā jābūt nemainīgai – arī valūtas kursa, cenu inflācijas un citu pakalpojumu izmaksas ietekmējošu faktoru izmaiņu gadījumos.
     5. Iesniedzot piedāvājumu atsevišķās daļās, finanšu aprēķina (Finanšu piedāvājumā) tabulā nepārprotamībai un skaidrībai norādāma numerācija atbilstoša iepirkuma priekšmeta daļām noteiktajai.

1. **Informācija par iepirkuma priekšmetu**
   1. **Iepirkuma priekšmeta apraksts un apjoms:** latvāņu izplatības ierobežošanas darbu veikšana dzelzceļa zemes nodalījuma joslā *Darbu platību un vietu sarakstā* (nolikuma 1.pielikums) noteiktajā sadalījumā saskaņā ar nolikuma un tā pielikumiem (nolikuma tekstā viss kopā saukts arī kā “iepirkuma priekšmets”).

Iepirkuma priekšmetam ir **15** **iepirkuma priekšmeta daļas,** ņemot vērā izvietojumu iecirkņiem dzelzceļa līniju joslās. Katras Iepirkuma daļas (iecirkņa un tā posma – km, pk, stacija) apjoms noteikts *Darbu platību un vietu sarakstā* (nolikuma 1.pielikuma “Darba uzdevums” II sadaļa). Iecirkņu izvietojumus skatīt kartē “LDZ vilcienu kustības un kravas darba organizācijas shēma” tīmekļvietnē: <https://www.ldz.lv/lv/tikla-parskats-2023>.

* 1. Iepirkuma nomenklatūras (CPV) galvenais kods: 77312100-1 (*Nezāļu iznīcināšanas pakalpojumi*).
  2. Piedāvājumu var iesniegt gan par visu iepirkuma priekšmetu kopumā, gan atsevišķām tā daļām pilnā apjomā. Piedāvājuma varianti nav atļauti.
  3. Pasūtītājs finansiālu vai citu apsvērumu dēļ ir tiesīgs palielināt vai samazināt iepirkuma priekšmeta apjomu vai pieņemt lēmumu noslēgt līgumu tikai par kādu daļu vai daļām.
  4. **Iepirkuma līgums:** iepirkuma rezultātā starp pasūtītāju un uzvarējušo(-šajiem) pretendentu(-tiem) tiek noslēgts līgums(-mi) atbilstoši nolikuma 4.pielikumā pievienotajam līguma projektam.
  5. **Līguma izpildes:**
     1. vieta:Latvijas Republika, dzelzceļa līniju ietvaros dzelzceļa iecirkņu posmi un vietas (km, pk, staciju vietas), kur latvāņu invadētās teritorijas, saskaņā ar *Darbu platību un vietu sarakstu* (skat.Darba uzdevuma II sadaļā). Darbu veikšanas vietas, attiecīgi arī apjoms, var tikt precizētas līguma izpildes gaitā atkarībā no latvāņu faktiskās teritorijas darbu veikšanas vietā.
     2. termiņš: darbu izpilde jānodrošina no līguma parakstīšanas brīža līdz **2022.gada 30.novembrim**;
     3. izpildes veids: pēc pieprasījuma saskaņā ar līguma projekta (nolikuma 4.pielikums) noteikto kārtību, t.sk. piemērojot atbilstošas tehniskajām prasībām (nolikuma 1.pielikums) latvāņu ierobežošanas metodes.
  6. **Plānotais darbu kopējais apjoms**: saskaņā ar Darba uzdevumu (nolikuma 1.pielikums). Norādītie apjomi var tikt precizēti saskaņā ar Darba uzdevumā (nolikuma 1.pielikums) un iepirkuma līgumā (4.pielikums) noteikto, līdz ar to Darbu platība var būt lielāka vai mazāka par *Darbu platību un vietu sarakstā* (nolikuma 1.pielikuma II sadaļa) norādītajām platībām.
  7. **Samaksas nosacījumi:** ne mazāk kā 30 (trīsdesmit) kalendārās dienas pēc darbu pieņemšanas dokumenta un rēķina saņemšanas saskaņā ar līguma projektā noteikto kārtību (sk. nolikuma 4.pielikumā). Darbu pieņemšana un apmaksa tiek veikta pēc katras Darbu veikšanas Dzelzceļa iecirknī. Priekšapmaksa (avanss) nav paredzēta.
  8. **Tehniskais raksturojums**: izpildītājam jānodrošina Darbu izpilde pilnā apjomā saskaņā ar nolikumu, t.sk. Darba uzdevumu (nolikuma 1.pielikums), atbilstoša kvalitātes, standartu un normatīvo aktu prasībām.

1. **Pretendentu atlases prasības un piedāvājumā iekļaujamā informācija un dokumenti**

Pretendentam jāatbilst šādiem pretendentu atlases (kvalifikācijas) nosacījumiem un ar piedāvājumu jāiesniedz šāda informācija un dokumenti:

|  |  |  |
| --- | --- | --- |
| **Nr.**  **p.k.** | **Pretendentu atlases prasības** | **Iesniedzamā informācija, dokumenti:** |
| **3.1.** | **Pretendents apliecina dalību iepirkumā** | |
| 3.1.1. | Pretendents iesniedz pieteikumu par piedalīšanos iepirkumā atbilstoši nolikumā paredzētajai formai, kas cita starpā ietver arī piekrišanas apliecinājumu iepirkuma noteikumiem. | **Pieteikums** dalībai iepirkumā (veidlapas forma nolikuma 2.pielikumā). |
| 3.1.2. | Pretendentam jāiesniedz piedāvājuma cena (finanšu piedāvājums), kurā ir iekļautas visas ar iepirkuma līguma izpildi saistītās izmaksas, nodokļi, kā arī visas ar to netieši saistītās izmaksas, ievērojot nolikuma 1.9.punktā noteikto. | **Finanšu piedāvājums** (forma nolikuma 2.pielikuma 2.punktā). |
| 3.1.3. | Pretendentam jānodrošina darbu atbilstība nolikuma, tai skaitā Darba uzdevuma (nolikuma 1.pielikums) nosacījumiem, kā arī saistošiem normatīviem, standartiem vai ekvivalentiem. | **Tehniskais piedāvājums** (veidlapas forma saskaņā ar nolikuma 1.pielikuma II sadaļu). |
| **3.2.** | **Izslēgšanas gadījumi[[2]](#footnote-3)** (**p**retendentu izslēdz no dalības iepirkuma procedūrā, ja uz to attiecināms jebkurš no 3.2.punktā minētajiem izslēgšana gadījumiem) | |
| 3.2.1. | Ir konstatēts, ka pretendentam ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 EUR (viens simts piecdesmiteiro).  Papildus vērtēšanas gaitai tiek pārbaudīts 1) piedāvājumu iesniegšanas dienā; 2) dienā, kad pieņemts lēmums par iespējamu iepirkuma līguma slēgšanas tiesību piešķiršanu.  Šā punkta nosacījums attiecināms arī uz nolikuma 3.4.1.punktā minētajām personām. | Informāciju pasūtītājs/ komisija pārbauda par Latvijā reģistrētu pretendentu (*ja attiecināms, arī par personām, kas prasībā minētas)* valsts publiskajās datu bāzēs un izmantojot publiski pieejamo informāciju.  Pretendentam prasības izpildes apliecinošu dokumentu nav jāiesniedz. |
| 3.2.2. | Ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts.  Šā punkta nosacījums attiecināms arī uz nolikuma 3.4.1.punktā minētajām personām. | Informāciju pasūtītājs/komisija pārbauda par Latvijā reģistrētu pretendentu (*ja attiecināms, arī par personām, kas prasībā minētas)* valsts publiskajās datu bāzēs un izmantojot publiski pieejamo informāciju.  Pretendentam prasības izpildes apliecinošu dokumentu nav jāiesniedz. |
| 3.2.3. | Pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā. | Informācija (apliecinājums), ka pretendents, tā darbinieks vai pretendenta piedāvājuma dokumentos norādīta persona nav konsultējusi vai citādi bijusi iesaistīta iepirkuma dokumentu sagatavošanā (atbilstošs apliecinājums iekļauts pieteikuma veidlapā nolikuma 2.pielikumā). |
| 3.2.4. | Pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju.  Šā punkta nosacījums attiecināms arī uz nolikuma 3.4.1.punktā minētajām personām. | Informāciju pasūtītājs/ komisija pārbauda par pretendentu (*ja attiecināms, arī par personām, kas prasībā minētas)* valsts publiskajās datu bāzēs, izmantojot publiski pieejamo informāciju un pasūtītājam/komisijai pieejamo informāciju.  Pretendentam prasības izpildi apliecinošu dokumentu nav jāiesniedz. |
| 3.2.5. | Pretendentam ir neizpildītas saistības pret pasūtītāju, kas izriet no pasūtītāja un pretendenta iepriekš noslēgta līguma.  Šā punkta nosacījums attiecināms arī uz nolikuma 3.4.1.punktā minētajām personām. | Informāciju pasūtītājs/ komisija pārbauda par pretendentu (*ja attiecināms, arī par personām, kas prasībā minētas)*, izmantojot pasūtītājam/komisijai pieejamo informāciju. Pretendentam prasības izpildi apliecinošu dokumentu nav jāiesniedz. |
| 3.2.6. | Pretendentu izslēdz no dalības iepirkuma procedūrā, ja uz to attiecināma atbilstība starptautiskām vai nacionālām sankcijām, kas var kavēt plānotā iepirkuma līguma izpildi, saskaņā ar Starptautisko un Latvijas Republikas nacionālo sankciju likuma 11.1 pantā noteikto,  Atbilstības pārbaudi noteiktajai prasībai pasūtītājs/komisija veic pirms lēmuma pieņemšanas par iepirkuma līguma slēgšanas tiesību piešķiršanu un tikai attiecībā uz pretendentu, kuram nolikumā noteiktajā kārtībā būtu piešķiramas iepirkuma līguma slēgšanas tiesības (skat. nolikuma 4.3.5.punktā).  Šā punkta nosacījums attiecināms arī uz nolikuma 3.4.1.punktā minētajām personām, kuras **ietekmē** līguma izpildi un maksājumus. | Informāciju pasūtītājs/ komisija pārbauda par Latvijā reģistrētu pretendentu (*ja attiecināms, arī par personām, kas prasībā minētas)* informācijas sistēmās*.*  Pretendentam prasības izpildi apliecinošu dokumentu nav jāiesniedz. |
| **3.3.** | **Kvalifikācijas prasības pretendentiem (prasības pretendenta saimnieciskajam un finansiālajam stāvoklim, profesionālām un tehniskajām spējām)** | |
| 3.3.1. | Pretendents ir reģistrēts Latvijas Republikas Uzņēmumu reģistra Komercreģistrā, atbilstoši attiecīgās valsts normatīvo aktu prasībām.  Šā punkta nosacījums attiecināms arī uz nolikuma 3.4.1.punktā minētajām personām, ja atbilstoši piesaistītajam pakalpojumam reģistrācija nepieciešama. | Informāciju pasūtītājs/ komisija pārbauda par Latvijā reģistrētu pretendentu (*ja attiecināms, arī par personām, kas prasībā minētas)* Latvijas Republikas Uzņēmumu reģistra tīmekļvietnē *www.ur.gov.lv*. |
| 3.3.2. | Pretendenta darbība ir atzīta par drošu darbu veikšanai dzelzceļa nodalījuma joslā un pretendentam ir izsniegta spēkā esoša **Valsts dzelzceļa tehniskās inspekcijas izdota Drošības apliecība**. | Informācija par prasības izpildi tiek norādīta, aizpildot pieteikuma veidlapā paredzēto apliecinājumu (nolikuma 2.pielikums).  Informāciju pasūtītājs/ komisija pārbauda par pretendentuValsts dzelzceļa tehniskās inspekcijas reģistrā[[3]](#footnote-4). |
| 3.3.3. | Pretendentam **pēdējo 2 (divu) gadu laikā** (*vai atbilstoši saimnieciskās darbības periodam, ja pretendenta faktiskais darbības periods ir īsāks)* ir **pieredze** vismaz 1 (viena) iepirkuma priekšmetam līdzvērtīga pēc satura un apjoma līguma sekmīgā izpildē.  Par līdzvērtīgu tiek uzskatīts, kur:   1. veikti latvāņu izplatības ierobežošanas darbi; 2. kopējā platība norādītajā līgumā atbilst vismaz iepirkuma priekšmeta daļu apjomam, par kādu iesniegts piedāvājums**.**   Darbiem jābūt izpildītiem līgumā noteiktajā termiņā un kvalitātē. | 1) Informācija par prasībai atbilstošu pretendenta **pieredzi** (nolikuma 3.pielikuma 2.tabulas forma)[[4]](#footnote-5).  2)*Prasības izpildei ar piedāvājumu papildus dokumenti nav jāiesniedz, bet piedāvājumu vērtēšanas gaitā pēc komisijas pārstāvju pirmā pieprasījuma pretendentam pienākums nekavējoties iesniegt arī* **atsauksmi,** kas apliecina pretendenta pieredzi prasībai atbilstošu darbu līgumu izpildē, no norādītā klienta (atsauksmē tiek norādīta informācija par sniegto pakalpojumu, t.sk izpildes termiņš, kopplatība), lai pasūtītājs var pilnībā pārliecināties par pretendenta pieredzes atbilstību nolikumā noteiktajām prasībām. |
| 3.3.4. | Pretendentam jānodrošina Darbu izpildei vismaz 1 (viens) speciālists, kuram ir derīga profesionālā augu aizsardzības līdzekļu (AAL) lietotāja apliecība darbībām ar 2. reģistrācijas klases augu aizsardzības līdzekļiem – līdzekļu pirkšanai un lietošanai.  *Pretendents ir atbildīgs par darbinieku – speciālistu piesaisti atbilstošā skaitā, lai spētu izpildīt Darbus nolikumā noteiktajā termiņā un apjomā. Norādot vairākus speciālistus, iesniedz AAL par katru speciālistu.* | 1) Prasības izpildei tiek norādīta informācija un apliecinājums par speciālistu, kurš veiks faktiskos darbus, aizpildot pieteikuma veidlapā paredzēto apliecinājumu (nolikuma 2.pielikums).  2) Norādītajam speciālistam izdotas derīgas profesionālās AAL(\*) lietotāja apliecības darbībām ar 2. reģistrācijas klases AAL(\*) kopija.  (\*) AAL – Augu aizsardzības līdzekļi |
| 3.3.5. | Pretendentam jānodrošina Darbu izpildei vismaz 1 (viens) speciālists kuram ir derīga augu aizsardzības līdzekļu (AAL) lietošanas operatora apliecība darbam ar 2. reģistrācijas klases augu aizsardzības līdzekļiem – līdzekļu lietošanai.  *Pretendents ir atbildīgs par darbinieku – speciālistu piesaisti atbilstošā skaitā, lai spētu izpildīt Darbus nolikumā noteiktajā termiņā un apjomā. Norādot vairākus speciālistus, iesniedz AAL par katru speciālistu.* | 1) Prasības izpildei tiek norādīta informācija un apliecinājums par speciālistu, kurš veiks faktiskos darbus, aizpildot pieteikuma veidlapā paredzēto apliecinājumu (nolikuma 2.pielikums).  2) Norādītajam speciālistam izdotas derīgas profesionālās AAL(\*) lietotāja apliecības darbībām ar 2. reģistrācijas klases AAL(\*) kopija.  (\*) AAL – Augu aizsardzības līdzekļi |
| **3.4.** | **Citi nosacījumi** |  |
| 3.4.1. | Pretendents ir tiesīgs piesaistīt apakšuzņēmēju vai personas, uz kuras iespējām Pretendenta balstās, lai apliecinātu savu atbilstību iepirkuma dokumentos noteiktajām prasībām, un tas nepieciešamas konkrētā iepirkuma līguma izpildei, neatkarīgi no savstarpējo attiecību tiesiskā rakstura.  Šādā gadījumā pretendents iesniedz:   * **informāciju** par piesaistīto personu (apakšuzņēmēju un/vai personu, uz kuras iespējām Pretendents balstās), tai nododamo darbu, pakalpojumu vai resursiem, līguma daļas un tās apjoma (procentos, eiro) apraksts; * piesaistītās personas **apliecinājumu vai vienošanās** kopiju, kas pierāda un apstiprina atbilstošu sadarbību informācijas veidlapā norādītajam un līguma izpildei nepieciešamo, ietverot informāciju par pakalpojumiem un/vai resursiem un kompetencēm, kodolīgu to raksturojumu, un apstiprinot to pieejamību pretendentam konkrētā iepirkuma līguma izpildē, ja pretendents tiks atzīts par uzvarētāju, kā arī pievieno apliecinājumu (vai var tikt ietverts iepriekš minētajā vienošanās), ka piesaistītā persona (sadarbības partneris) atbilst nolikumā noteiktajām prasībām atbilstoši tās pienākumiem un saistībām, kā arī uz to nav attiecināmi nolikuma 3.2.punktā minētie izslēgšanas gadījumi. | *Ja attiecināms*, prasības izpildei jāiesniedz atbilstoša informācija un pierādījumi, tai skaitā:  1) pretendenta brīvā formā iesniegta informācija par piesaistīto personu – tai nododamo darbu, pakalpojumu vai resursiem, līguma daļu un apjomu no piedāvātās kopējās līguma cenas (procentos, eiro);  2) piesaistītās personas rakstisks apliecinājums vai vienošanās kopija, kas pierāda un apstiprina sadarbību un/vai resursu nodošanu atbilstošu pretendenta norādītajai informācijai dalībai iepirkumā un iepirkuma rezultātā noslēgtā līguma izpildei, ietverot vai pievienojot (atsevišķi noformētā apliecinājuma dokumentā) apliecinājumu, ka piesaistītā persona atbilst nolikumā noteiktajām prasībām atbilstoši tās pienākumiem un saistībām, kā arī uz to nav attiecināmi nolikuma 3.2.punktā minētie izslēgšanas gadījumi. |
| 3.4.2. | Piedāvājuma dokumentus jāparaksta personai ar **pārstāvības tiesībām**.  Ja dokumentus paraksta persona, kam pārstāvības tiesības un apjoms nav reģistrēts atbildīgajā institūcijā un attiecīgi nav publiski pieejams un pārbaudāms, jāiesniedz atbilstoša pārstāvības tiesību un to apjoma pilnvara.  Šis nosacījums attiecas arī uz dokumentiem, ko paraksta 3.4.1.punktā minētās personas. | Latvijā reģistrētam pretendentam prasības izpildes apliecinošu dokumentu nav jāiesniedz, ja pārstāvību var pārbaudīt publiskajās datubāzēs. Informāciju pasūtītājs/komisija pārbauda par pretendentu (*ja attiecināms, arī par personām, kas prasībā minētas)* Latvijas Republikas Uzņēmumu reģistra tīmekļvietnē:www.ur.gov.lv  Ja piedāvājuma dokumentus paraksta pilnvarotā persona, jāiesniedz atbilstošu piešķirto pārstāvības tiesību un saistību apjoma apliecinošu dokumentu (pilnvaru). |

1. **piedāvājumu vērtēšana**
   1. **Piedāvājumu izvēles kritērijs:** iepirkuma nolikuma prasībām atbilstošs piedāvājums ar viszemāko cenu eiro (bez PVN) katrā iepirkuma priekšmeta daļā pilnā apjomā.
   2. Iepirkuma komisijai ir tiesības pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības saskaņā ar nolikuma 4.1.punktā noteikto piedāvājumu izvēles kritēriju.
   3. **Piedāvājumu vērtēšanas kārtība:**
      1. Komisija piedāvājumu vērtēšanu un pretendentu atlasi veic slēgtā (-ās) sēdē (-ēs) bez pretendentu un to pārstāvju klātbūtnes šādā kārtībā:
         1. komisija izvērtē piedāvājuma (tajā iekļauto dokumentu) noformējuma, satura atbilstību nolikuma prasībām, un pārbauda, vai ir iesniegti visi dokumenti atbilstoši nolikuma prasībām. Ja piedāvājumā ir pieļauta noformējuma prasību neatbilstība, komisija vērtē to būtiskumu un lemj par piedāvājuma noraidīšanas pamatotību;
         2. veicot pretendentu atlasi, komisija pārbauda pretendenta kvalifikācijas atbilstību nolikuma prasībām, kā arī pārliecinās, vai uz pretendentu nav attiecināmi nolikuma 3.2.punktā minētie izslēgšanas gadījumi;
         3. komisija izvērtē pretendenta piedāvājuma atbilstību tehniskajām prasībām (nolikuma 1.pielikums);
         4. piedāvājumu vērtēšanā komisija pārbauda, vai piedāvājumā nav aritmētisku kļūdu Ja komisija konstatē šādas kļūdas, tā konstatētās kļūdas izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus. Šis punkts tiek piemērots, uzsākot piedāvājumu vērtēšanu, gadījumā, ja pārbaude un izvērtēšana notiek saskaņā ar nolikuma 4.2.punktu;
         5. komisija lemj par pretendenta piedāvājuma noraidīšanu un pretendenta izslēgšanu no turpmākās dalības iepirkumā, vai skaidrojuma pieprasīšanu, ja piedāvājumu izvērtēšanas gaitā tiek konstatēts, ka piedāvājumā ir neskaidra, nepilnīga vai pretrunīga informācija, ja pretendents neatbilst iepirkuma dokumentos noteiktajiem nosacījumiem dalībai iepirkumā vai nav iesniegti pretendenta kvalifikācijas dokumenti vai pretendents neatbilst kvalifikācijas prasībām;
         6. ja attiecināms, vērtēšanas gaitā tiek pārbaudītas arī pretendenta piesaistītās personas (nolikuma 3.4.1.p.) saskaņā ar nolikuma prasībām un ņemot vērā attiecīgās personas pienākumus un saistības.
      2. Pasūtītājs ir tiesīgs lūgt, lai pretendents vai kompetenta institūcija precizē, papildina vai izskaidro piedāvājuma dokumentus, kā arī piedāvājumu vērtēšanas gaitā pieprasīt, lai tiek izskaidrota piedāvājumā iekļautā informācija. Termiņu nepieciešamās informācijas, dokumenta vai materiāla iesniegšanai pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai, vai materiāla iegūšanai un iesniegšanai.
      3. Ja pasūtītājs saskaņā ar nolikuma 4.3.2.punktu ir pieprasījis izskaidrot vai papildināt piedāvājumā ietverto pretendenta iesniegto informāciju, bet pretendents to nav izdarījis atbilstoši pasūtītāja noteiktajām prasībām, pasūtītājs piedāvājumu vērtē pēc tā rīcībā esošās informācijas.
      4. Ja pretendentu piedāvājumi pasūtītājam nav izdevīgi, komisija ir tiesīga pirms lēmuma par iepirkuma rezultātu pieņemšanas lūgt visiem pretendentiem, kas iesnieguši nolikuma prasībām atbilstošus piedāvājumus, samazināt piedāvājuma cenu.
      5. **Pirms lēmuma pieņemšanas par iepirkuma līguma slēgšanas tiesību piešķiršanu, tiek veikta pārbaude attiecībā uz pretendentu, kuram būtu piešķiramas līguma slēgšanas tiesības** saskaņā ar Starptautisko un Latvijas Republikas nacionālo sankciju likumu (skat.nolikuma 3.2.6.punktu).
      6. Pēc piedāvājumu pārbaudes un izvērtēšanas, līguma slēgšanas tiesību piešķiršanai (uzvarētāja noteikšanai) komisija izvēlas pretendentu, kura kvalifikācija un piedāvājums atbilst nolikuma prasībām, un kura piedāvājums atzīts par visizdevīgāko saskaņā ar nolikuma 4.1.punktā noteikto izvēles kritēriju.
2. **sarunas ar pretendentiem, izloze**
   1. Sarunas pēc nepieciešamības var tikt rīkotas pēc piedāvājumu pārbaudes vai piedāvājumu pārbaudes gaitā, ja:
      1. komisijai nepieciešami piedāvājumu precizējumi;
      2. nepieciešams vienoties par iespējamām izmaiņām sarunu procedūras priekšmetā, līguma projekta būtiskos grozījumos, piemēram: izpildes termiņos, tehniskajos noteikumos;
      3. nepieciešams vienoties par pasūtītājam izdevīgāku cenu un samaksas noteikumiem.
   2. Gadījumā, ja vairākiem piedāvājumiem saskaņā ar nolikuma 4.1.punktā noteikto izvēles kritēriju *novērtējums ir vienāds*, komisija izvēlas pretendentu, kuram piešķiramas iepirkuma līguma slēgšanas tiesības, izlozes kārtībā (izloze tiks veikta starp pretendentiem, kuru novērtējums ir vienāds).
   3. Sarunas un izloze tiks protokolētas.
   4. Iepirkuma ietvaros var tikt noteikta atkārtota piedāvājumu un/vai Finanšu piedāvājumu iesniegšana. Šajā gadījumā iesniegto piedāvājumu atvēršana nav atklāta.[[5]](#footnote-6).
3. **SARUNU PROCEDŪRAS REZULTĀTU PAZIŅOŠANA UN IEPIRKUMA LĪGUMA NOSLĒGŠANA**
   1. Sarunu procedūra beidzas pēc visu pretendentu nolikumā noteiktā kārtībā iesniegto piedāvājumu pārbaudes un izvērtēšanas, sarunām (ja nepieciešams), sarunu procedūras uzvarētāja noteikšanas vai pēc iepirkuma izbeigšanas, vai pārtraukšanas.
   2. Ja iepirkumā nav iesniegti piedāvājumi vai ja iesniegtie piedāvājumi neatbilst iepirkuma dokumentos noteiktajām prasībām, komisija var pieņemt lēmumu pārtraukt iepirkumu.
   3. Komisija ir tiesīga jebkurā brīdī pārtraukt sarunu procedūru, ja tam ir objektīvs pamatojums.
   4. Ja iepirkumā iesniegts viens piedāvājums, komisija lemj, vai tas atbilst nolikumam, vai tas ir izdevīgs un vai attiecīgo pretendentu var atzīt par uzvarētāju iepirkumā.
   5. Pasūtītāja iekšējos normatīvajos aktos noteiktajā kārtībā pieņemtais lēmums par sarunu procedūras rezultātu un līguma slēgšanu ir pamats līguma noslēgšanai ar sarunu procedūras uzvarētāju.
   6. Pasūtītājs 5 (piecu) darba dienu laikā pēc lēmuma pieņemšanas rakstiski informē visus pretendentus par sarunu procedūras rezultātiem. Gadījumā, ja iepirkums tika izbeigts vai pārtraukts, komisija vienlaikus informē visus pretendentus par visiem iemesliem, kuru dēļ iepirkums tika izbeigts vai pārtraukts.
   7. Ja izraudzītais pretendents atsakās slēgt iepirkuma līgumu, pasūtītājs pieņem lēmumu slēgt līgumu ar nākamo nolikuma prasībām atbilstošo pretendentu, kas iesniedzis nolikuma 4.1.punktā noteiktajam izvēles kritērijam un nolikuma prasībām atbilstošu piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums slēgt līgumu ar nākamo atbilstošo pretendentu, kas iesniedzis nolikuma 4.1.punktā noteiktajam izvēles kritērijam un nolikuma prasībām atbilstošu piedāvājumu, bet tas atsakās līgumu slēgt, pasūtītājs pieņem lēmumu pārtraukt iepirkumu, neizvēloties nevienu piedāvājumu.
   8. Pēc iepirkuma līguma noslēgšanas izraudzītais pretendents 10 (desmit) darba dienu laikā iesniedz (iemaksā) līguma nodrošinājumu:

* ja iepirkuma līgums tiek slēgts par vienu vai divām iepirkuma priekšmeta daļām par summu 1 000,00 (viens tūkstotis eiro, 00 centi),
* ja iepirkuma līgums tiek slēgts par trīs līdz sešām iepirkuma priekšmeta daļām par summu 2 000,00 (divi tūkstoši eiro, 00 centi),
* ja iepirkuma līgums tiek slēgts par septiņām līdz desmit iepirkuma priekšmeta daļām par summu 3 000,00 (trīs tūkstoši eiro, 00 centi);
* ja iepirkuma līguma slēgts par vienpadsmit līdz piecpadsmit iepirkuma priekšmeta daļām par summu 4 000,00 (četri tūkstoši eiro, 00 centi).
  1. Līguma nodrošinājumu iesniedz (iemaksā) kā kredītiestādes(Eiropas Savienības, Eiropas Ekonomikas zonas dalībvalstī vai Pasaules tirdzniecības organizācijas dalībvalstī reģistrēta kredītiestāde) izsniegtu garantijuvai kā iemaksu pasūtītāja bankas kontā (bankas konta Nr. tiks norādīts līgumā), maksājuma mērķī norādot informāciju atbilstoši pārskaitījuma mērķim, ietverot informāciju par pasūtītāja piešķirto līguma datumu un numuru: “Līguma nodrošinājums \_\_\_\_ *Līguma* *datums* un \_\_\_\_ . Pēc līguma nodrošinājuma summas iemaksas pasūtītāja bankas kontā, jāiesniedz pasūtītājam maksājumu apliecinošs dokuments.
  2. Līguma nodrošinājuma valūta ir **eiro**. Iesniegtais (iemaksātais) līguma nodrošinājums nodrošina ar garantiju izraudzītā pretendenta saistības pret pasūtītāju, kādas tam var rasties, neizpildot iepirkuma līguma noteikumus. Līguma nodrošinājums ir spēkā līdz līguma saistību pilnīgai izpildei vai vismaz 30 kalendāra dienas pēc darbu izpildes pilnā apmērā brīža. Līguma nodrošinājuma noteikumu sīkāk skat. nolikuma 4.pielikuma 10.sadaļā.

**Pielikumā:**

1.pielikums Darba uzdevums (ietver arī pretendenta tehnisko piedāvājumu, formu) uz 10 lp.;

Darba uzdevuma II sadaļa “Darba platību un vietu saraksts” *publicēta arī elektroniskā formā MS Excel formātā VAS “Latvijas dzelzceļš” mājas lapas pie šī iepirkuma publikācijas.*

2.pielikums Pieteikums dalībai iepirkumā /forma/ uz 3 lp.;

3.pielikums Informācija par pretendenta profesionālo pieredzi forma/ uz 1 lp.;

4.pielikums Līguma projekts uz 7 lp.

*I.Dementjeva, 27897395*

*iveta.dementjeva@ldz.lv*

**1. pielikums**

VAS “Latvijas dzelzceļš” sarunu procedūras ar publikāciju

“Latvāņu ierobežošana dzelzceļa nodalījuma joslā” nolikumam

**Darba uzdevums**

**latvāņu izplatības ierobežošanai dzelzceļa nodalījuma joslā**

Darbi - latvāņu izplatības ierobežošana dzelzceļa zemes nodalījuma joslā *Darbu platību un vietu sarakstā* (nolikuma 1.pielikums) noteiktajā sadalījumā, pielietojot latvāņu ierobežošanai vispārpieņemtās metodes – ķīmiskās, mehāniskās un kombinētās ierobežošanas metodes.

*I Vispārīgās prasības*

1. Darbu izpildes vieta – dzelzceļa līniju ietvaros esošo dzelzceļa posmu (km, pk un staciju vietas), kur latvāņu invadētās teritorijas, saskaņā ar *Darbu platību un vietu sarakstu* (skat.Darba uzdevuma II sadaļā). Darbu veikšanas vietas, attiecīgi arī apjoms, var tikt precizēti iecirkņa ietvaros līguma izpildes gaitā atbilstoši nepieciešamībai atkarībā no latvāņu invadētās faktiskās teritorijas darbu veikšanas vietā un pēc pasūtītājam pieejamo resursu apjoma.
2. Darbu izpildes apjoms – platības (apjomi) norādīti vienai zemes apstrādes reizei, vadoties pēc latvāņu invadētās teritorijas iepriekšējā gadā *Darbu platību un vietu sarakstā* (skat.Darba uzdevuma II sadaļā).

Faktisko Darbu izpildes apjomu, attiecīgi Darbu veikšanas vietu un platību, Darbu izpildes termiņu Pasūtītājs nosaka Darba uzdevumā līgumā noteiktajā kārtībā.

1. Veicot Darbus jāievēro visus spēkā esošos normatīvos aktus, kas nosaka latvāņu izplatības ierobežošanu, darbu veikšanu dzelzceļa nodalījuma joslā, vides aizsardzības, valsts ugunsdrošības, elektrodrošības un citu normatīvo aktu, kas attiecas uz tehnikas lietošanas, darba organizēšanas un izpildes kārtību un kvalitāti, ievērošanu, tai skaitā:
   1. “Augu aizsardzības likums”;
   2. “Aizsargjoslu likums”;
   3. “Dzelzceļa likums”;
   4. Ministru kabineta 13.12.2011. noteikumi Nr. 950 “Augu aizsardzības līdzekļu lietošanas noteikumi”;
   5. Ministru kabineta 19.03.2013. noteikumi Nr. 147 “Noteikumi par profesionālo augu aizsardzības līdzekļu lietotāju, augu aizsardzības līdzekļu lietošanas operatoru, augu aizsardzības līdzekļu pārdevēju un augu aizsardzības konsultantu apmācību un apliecību izsniegšanas kārtību”;
   6. Ministru kabineta 14.07.2008. noteikumi Nr. 559 “Invazīvo augu sugas – Sosnovska latvāņa – izplatības ierobežošanas noteikumi”;
   7. Ministru kabineta 10.07.2012. noteikumi Nr. 491 “Noteikumi par augu aizsardzības līdzekļu lietošanas iekārtām”;
   8. attiecīgās pilsētas pašvaldības un novada pašvaldības izdotos saistošos noteikumus;
   9. Ministru kabineta 01.02.2005. noteikumi Nr.79 “Dzelzceļa zemes nodalījuma joslas ekspluatācijas noteikumi” u.c.
2. Veicot Darbus ievērot VAS “Latvijas dzelzceļš” izdotos un spēkā esošos normatīvos aktus, t.sk. “Komercdarbības veikšanas kārtību uz VAS "Latvijas dzelzceļš" dzelzceļa infrastruktūras”, ar ko var iepazīties *Pasūtītāja* mājas lapā internetā: [*www.ldz.lv*](http://www.ldz.lv)*.*
3. Darbu izpildē piemērojamās latvāņu ierobežošanas metodes - latvāņu ierobežošanas pasākumi jāveic atbilstoši norādītajai metodei, kāda norādīta zemes vienības vietai *Darbu platību un vietu sarakstā* (skat.Darba uzdevuma II sadaļā), t.sk. vadoties pēc šādiem raksturojumiem metodēm:
   1. **mehāniskā –** ietver latvāņa iznīcināšanas pasākumus, veicot mehāniskas darbības – ziedu čemura nogriešanu, centrālo rozešu izduršanu, mulčēšanu, nopļaušanu un augsnes apstrādi (aršanu, kultivēšanu, frēzēšanu, lobīšanu, ecēšanu un šļūkšanu); latvāņu ziedu stublāju nogriešana to agrīnā attīstības stadijā, kad vēl nav sākusies ziedkopu ziedēšana. Ziedkopas nogriešana atkārtojama vairākas (divas līdz trīs) reizes veģetācijas sezonā.
   2. **ķīmiskā –** ietver latvāņa iznīcināšanas pasākumus, izmantojot augu aizsardzības līdzekļu reģistrā iekļautos līdzekļus. Latvāņu apstrāde (miglošana) ar herbicīdiem veic – agri pavasarī, atsākoties veģetācijai (15.aprīlis – 5.maijs), kad no sēklām dīgstošie latvāņi ir dīgļlapās (lielāka daļa sēklu dīgst) un lielāko ziemojušo latvāņu rozetes ir ~ 20 cm lielas;
   3. **kombinētā** – ietver latvāņa iznīcināšanas pasākumu kopumu, kas papildina viens otru vai nav lietojami atsevišķi, vai mehānisko un kīmisko metožu kombinācija.
4. Darbu veikšanai Izpildītājs nodrošina visus nepieciešamos resursus – darbaspēku, inventāru, darba aizsardzības līdzekļus un materiālus, kas ietver:
   1. atbilstošu tehnisko nodrošinājumu, tai skaitā, miglotājs(i), darba šķīduma sagatavošanas un uzglabāšanas tvertnes, kā arī individuālie aizsardzības līdzekļi personālam u.c.;
   2. kvalificētu personālu (tiešos darbu izpildītājus), kuriem ir derīgas profesionālās AAL\* lietotāju apliecības darbībām ar AAL\* (līdzekļu pirkšanai un lietošanai, līdzekļu lietošanai), no kuriem:

* vismaz vienam jābūt derīgai AAL\* lietošanas operatora apliecība darbam ar 2. reģistrācijas klases augu aizsardzības līdzekļiem (līdzekļu pirkšanai un lietošanai);
* vismaz vienam jābūt derīgai AAL\* lietošanas operatora apliecībai darbam ar 2. reģistrācijas klases augu aizsardzības līdzekļiem (līdzekļu lietošanai).

Pretendents/Izpildītājs ir atbildīgs par darbinieku – speciālistu piesaisti atbilstošā skaitā, lai spētu izpildīt Darbus termiņā un apjomā atbilstoši saistībām.

(\*) AAL – augu aizsardzības līdzekļi

1. Lietojamie materiāli: Sasnovska latvāņu ierobežošanai atļauts izmantot Latvijas republikas Augu aizsardzības līdzekļu sarakstā iekļautos līdzekļus Nuance 75 WG, Accurate 200 WG
2. Darbu apraksts:
   1. Darbu izpildē – latvāņa izplatības ierobežošanas pasākumu izpildes laikā nedrīkst pieļaut latvāņu sēklu izplatīšanos;
   2. Pirmā apstrāde jāveic (miglošana) ar herbicīdiem agri pavasarī, atsākoties veģetācijai (aptuveni 15.aprīlis – 5.maijs), kad no sēklām dīgstošie latvāņi ir dīgļlapās (lielāka daļa sēklu dīgst) un lielāko ziemojušo latvāņu rozetes ir ~ 20 cm lielas;
   3. Otrā apstrāde – jāveic vasaras-rudens periodā pielietojot mehānisko ierobežošanas metodi;
   4. Darbi – latvāņu izplatības ierobežošanas pasākumi jāveic vismaz 2x veģetācijas, intensīvās augšanas laika ietvaros.
3. Darbu izpilde: uzskatāms, ka darbs veikts kvalitatīvi, ja darba pieņemšanas laikā konstatēts, ka latvāņi virszemes daļā ir sākuši dzeltēt vai ir nodzeltējuši, par ko puses noformē darbu izpildi apliecinošu dokumentu (nodošanas – pieņemšanas akts), kurš ir pamats maksājuma dokumenta noformēšanai un iesniegšanai.

*II Darbu veikšanas vietas, apjomi un pielietojamās metodes*

**Darbu platību un vietu saraksts\***

/pretendenta tehniskais piedāvājums, forma**[[6]](#footnote-7)**/

*Saraksts /forma/ publicēts arī elektroniskā formā MS Excel formātā VAS “Latvijas dzelzceļš” mājas lapas pie šī iepirkuma publikācijas.*

*Piezīmes: aizpildot 11.aili, norāda sava piedāvājuma atbilstību tehniskajām prasībām un papildus ziņas, ja nepieciešams*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| *1* | *2* | *3* | *4* | *5* | *6* | *7* | *8* | | *9* | *10* | *11* |
| **Iepirkuma daļas Nr.** | **Dzelzceļa iecirknis** | **Dzelzceļa posms, stacija** | **Ceļa puse** | **Km, pk (pikets)** (no - līdz) | **Administratīvā teritorija** | **Reģions** | **Latvāņu ierobežošanas** | | **Iepirkuma daļas kopējais apjoms,** ha\* | **Pretendenta piedāvāta darbu vienības cena  EUR/ha bez PVN** | **Piedāvājums.**  **Apliecina piedāvājuma atbilstību tehniskajām prasībām.** |
| **metode\*\*** | **apjoms, ha\*** |
| **1** | Krustpils - Daugavpils | st.Jersika | abas | 341,800-342,200 | Līvānu novads, Jersika | Latgale | kombinēta | 1.76 | 1.94 |  |  |
| Krustpils - i.p.Asote | labā | 305,200-305,400 | Krustpils novads, Kūku pag., Stulpiņi c. | Latgale | kombinēta | 0.10 |  |
| Krustpils - i.p.Asote | labā | 305,700-305,760 | Krustpils novads, Kūku pag., Stulpiņi c. | Latgale | kombinēta | 0.08 |  |
| **2** | Daugavpils - Indra - V.r. | Krauja - Naujene | abas | 400,200-400,600 | Daugavpils nov., Naujenes pag.,Teivāni c. | Latgale | kombinēta | 0.80 | 8.39 |  |  |
| Krauja - Naujene | kreisā | 402,400-402,500 | Daugavpils nov., Naujenes pag.,Teivāni c. | Latgale | kombinēta | 0.01 |  |
| c.p.191 km - c.p. 401 km | 524 km - 401 km | abas | 18,400-19,100 | Daugavpils | Latgale | kombinēta | 7.06 |  |
| Daugavpils - Kurcums - V.R. | Daugavpils - Grīva | abas | 534,600-534,800 | Daugavpils | Latgale | kombinēta | 0.42 |  |
| V.R. - Eglaine - Daugavpils | Eglaine - Ilūkste | abas | 177,700-177,900 | Ilūkstes novads, Pašuliene c. | Latgale | kombinēta | 0.10 |  |
| **3** | Rēzekne I - Daugavpils | Viški - Zaļumi | abas | 505,600-507,300 | Daugavpils nov., Višķu pag., Narbuti c. | Latgale | kombinēta | 3.94 | 5.62 |  |  |
| Viški - Zaļumi | labā | 507,300-507,700 | Daugavpils nov., Dubnas pag., Zeiļi c. | Latgale | kombinēta | 0.35 |  |
| Viški - Zaļumi | kreisā | 507,900-508,000 | Daugavpils nov., Dubnas pag., Zeiļi c. | Latgale | kombinēta | 0.11 |  |
| Viški - Zaļumi | kreisā | 508,300-508,900 | Daugavpils nov., Dubnas pag., Zeiļi c. | Latgale | kombinēta | 0.54 |  |
| Viški - Zaļumi | labā | 508,400-508,600 | Daugavpils nov., Dubnas pag., Zeiļi c. | Latgale | kombinēta | 0.30 |  |
| Viški - Zaļumi | kreisā | 509,100-509,350 | Daugavpils nov., Dubnas pag., Zeiļi c. | Latgale | kombinēta | 0.20 |  |
| Rēzekne I - Pūpoli | kreisā | 446,800-447,000 | Rēzeknes novads, Tēviņi | Latgale | kombinēta | 0.18 |  |
| **4** | Pļaviņas - Gulbene | atz.Jaunkalsnava - Veseta | labā | 0,900-1,000 | Madonas novads, Jaunkalsnava | Latgale | kombinēta | 0.10 | 0.76 |  |  |
| Madona - Gulbene | labā | 67,300-67,500 | Madonas novads, Dzelzava c. | Latgale | kombinēta | 0.15 |  |
| Madona - Gulbene | abas | 80,300-80,600 | Gulbenes novads, Jaungulbene | Latgale | kombinēta | 0.20 |  |
| st.Gulbene | kreisā | ceļš Nr.30 | Gulbene | Latgale | kombinēta | 0.01 |  |
| Ieriķi - Gulbene | st.Gulbene | abas | pārb. Brivības iela | Gulbene | Latgale | kombinēta | 0.30 |  |
| **5** | Krustpils - Rēzekne II | Krustpils - Kūkas | labā | 132,400-132,600 | Jēkabpils | Latgale | kombinēta | 0.02 | 8.68 |  |  |
| Stirniene - Varakļāni | labā | 183,100-183,200 | Varakļānu novads, Eiduki c. | Latgale | kombinēta | 0.01 |  |
| Stirniene - Varakļāni | labā | 183,400-183,600 | Varakļānu novads, Eiduki c. | Latgale | kombinēta | 0.05 |  |
| Stirniene - Varakļāni | labā | 185,300-185,400 | Varakļānu nov, varakļānu pag. | Latgale | kombinēta | 0.01 |  |
| Stirniene - Varakļāni | kreisā | 187,000-187,200 | Varakļānu novads, Madžuļi c. | Latgale | kombinēta | 0.03 |  |
| st.Varakļāni | labā | 187,900-188,200 | Varakļānu novads, Madžuļi c. | Latgale | kombinēta | 0.16 |  |
| Varakļāni - Viļāni | kreisā | 188,900-189,000 | Varakļānu novads, Madžuļi c. | Latgale | kombinēta | 0.01 |  |
| Varakļāni - Viļāni | abas | 189,100-189,300 | Viļānu novads, Mālnieki | Latgale | kombinēta | 0.25 |  |
| Varakļāni - Viļāni | abas | 189,700-190,100 | Viļānu novads, Mālnieki | Latgale | kombinēta | 0.24 |  |
| Varakļāni - Viļāni | abas | 196,500-197,200 | Viļānu novads, Mālnieki | Latgale | kombinēta | 4.40 |  |
| Sakstagals - Rēzekne II | abas | 221,800-222,300 | Rēzeknes novads, Dreijerovka | Latgale | kombinēta | 3.00 |  |
| Rēzekne II - Zilupe - VR | st.Rēzekne II | abas | 225,600-226,100 | Rēzekne | Latgale | kombinēta | 0.50 |  |
| **6** | V.R. - Kārsava - Rēzekne I | Mežvidi - Ilzēni | kreisā | 422,400-422,800 | Rēzeknes novads, Ērzeļova | Latgale | kombinēta | 0.12 | 1.75 |  |  |
| Mežvidi - Ilzēni | kreisā | 423,600-423,800 | Rēzeknes novads, Ērzeļova | Latgale | kombinēta | 0.17 |  |
| Mežvidi - Ilzēni | abas | 424,500-424,900 | Rēzeknes novads, Ērzeļova | Latgale | kombinēta | 0.20 |  |
| Mežvidi - Ilzēni | abas | 425,200-425,700 | Rēzeknes novads, Čikuli | Latgale | kombinēta | 0.50 |  |
| Mežvidi - Ilzēni | abas | 425,770-425,860 | Rēzeknes novads, Čikuli | Latgale | kombinēta | 0.15 |  |
| Mežvidi - Ilzēni | kreisā | 426,000-426,100 | Rēzeknes novads, Čikuli | Latgale | kombinēta | 0.03 |  |
| Kleperova - Rēzekne I | abas | 441,200-441,600 | Rēzeknes novads, Čikuli | Latgale | kombinēta | 0.58 |  |
| **7** | Rīga - Tukums 2 | Torņakalns - Zasulauks pirms st.Depo | kreisā | 3,000-4,550 | Rīga | Vidzeme | kombinēta | 0.06 | 4.03 |  |  |
| Ķemeri - Tukums 2 | kreisā | 56,100-56,200 | Engures novads, Milzkalne | Kurzeme | kombinēta | 0.01 |  |
| Ķemeri - Tukums 2 | labā | 57,200-57,300 | Engures novads, Milzkalne | Kurzeme | kombinēta | 0.02 |  |
| Ķemeri - Tukums 2 | kreisā | 57,700-57,800 | Engures novads, Milzkalne | Kurzeme | kombinēta | 0.02 |  |
| Ķemeri - Tukums 2 | labā | 58,200-58,300 | Engures novads, Milzkalne | Kurzeme | kombinēta | 0.01 |  |
| Tukums 1 - Tukums 2 | abas | 58,400-59,000 | Engures novads, Milzkalne | Kurzeme | kombinēta | 1.37 |  |
| Tukums 1 - Tukums 2 | abas | 59,000-60,000 | Engures novads, Milzkalne | Kurzeme | kombinēta | 0.82 |  |
| Tukums 1 - Tukums 2 | abas | 60,000-61,000 | Tukums | Kurzeme | kombinēta | 0.14 |  |
| Tukums 1 | kreisā | 61,000-61,200 | Tukums | Kurzeme | kombinēta | 0.02 |  |
| Tukums 1 | labā | 61,600-61,700 | Tukums | Kurzeme | kombinēta | 0.01 |  |
| Tukums 1 - Tukums 2 | abas | 61,500-62,700 | Tukums | Kurzeme | kombinēta | 1.55 |  |
| **8** | Ventspils - Tukums 2 | Ventspils - Dienvidi | abas | Ventspils pilsētas teritorijā | Ventspils | Kurzeme | kombinēta | 0.10 | 6.48 |  |  |
| Spāre - Līči | kreisā | 49,400-50,000 | Talsu nov., Ģibuļu pag., Spāre | Kurzeme | kombinēta | 0.50 |  |
| Spāre - Līči | abas | 53,900-54,400 | Talsu nov., Ģibuļu pag., Aizupe | Kurzeme | kombinēta | 0.60 |  |
| Spāre - Līči | abas | 54,100-54,200 | Talsu nov., Ģibuļu pag., Aizupe | Kurzeme | kombinēta | 0.03 |  |
| Spāre - Līči | kreisā | 54,300-54,600 | Talsu nov., Ģibuļu pag., Aizupe | Kurzeme | kombinēta | 0.20 |  |
| Līči - Stende | abas | 57,900-60,000 | Talsu nov., Lībagu pag., Vidusupe | Kurzeme | kombinēta | 2.05 |  |
| Līči - Stende | kreisā | 61,300-61,400 | Talsu novads, Lībagu pagasts | Kurzeme | kombinēta | 0.01 |  |
| Līči - Stende | labā | 61,400-61,500 | Talsu novads, Lībagu pagasts | Kurzeme | kombinēta | 0.01 |  |
| Līči - Stende | abas | 61,800-62,100 | Talsu novads, Lībagu pagasts | Kurzeme | kombinēta | 0.30 |  |
| Sabile - Kandava | labā | 76,500-76,700 | Talsu novads, Laļļupe | Kurzeme | kombinēta | 0.05 |  |
| Kandava - Zvāre | labā | 93,000-93,900 | Tukuma novads, Pūres pagasts | Kurzeme | kombinēta | 1.22 |  |
| Kandava - Zvāre | labā | 94,320-94,420 | Tukuma novads, Pūres pagasts | Kurzeme | kombinēta | 0.01 |  |
| Kandava - Zvāre | abas | 95,000-96,400 | Tukuma novads, Pūres pagasts | Kurzeme | kombinēta | 1.40 |  |
| **9** | Tukums 2 - Jelgava | Tukums 2 - Slampe | abas | 113,300-113,800 | Engures nov., Smārdes pag., Zvīrbuļi | Kurzeme | kombinēta | 0.80 | 2.48 |  |  |
| Tukums 2 - Slampe | abas | 124,000-124,700 | Tukuma novads, Slampe | Kurzeme | kombinēta | 0.80 |  |
| Slampe - Līvbērze | labā | 130,300-130,500 | Tukuma novads,Džukstes pagasts | Kurzeme | kombinēta | 0.08 |  |
| Slampe - Līvbērze | labā | 131,600-131,800 | Dobeles nov., Jaunbērzes pag., Zvīrbuļi | Kurzeme | kombinēta | 0.20 |  |
| Līvbērze - Jelgava | abas | 161,000-161,400 | Jelgava | Kurzeme | kombinēta | 0.60 |  |
| **10** | Rīga - Jelgava | Ozolnieki - Cukurfabrika | abas | 39,600-39,900 | Jelgava | Kurzeme | kombinēta | 0.20 | 4.47 |  |  |
| st.Olaine | kreisā | 21,500-22,000 | Olaine | Vidzeme | kombinēta | 4.27 |  |
| **11** | Jelgava - Krustpils | Jelgava - Garoza | kreisā | 176,400-176,600 | Ozolnieku nov., Salgales pag., Garozas stacija | Kurzeme | kombinēta | 0.03 | 1.05 |  |  |
| Lāčplēsis - Vecumnieki | kreisā | 229,000-229,100 | Ķeguma nov.,Birzgales pag. | Kurzeme | kombinēta | 0.02 |  |
| Lāčplēsis - Taurkalne | kreisā | 239,500-239,700 | Ozolnieku nov., Valles pag., Taurkalne | Kurzeme | kombinēta | 0.30 |  |
| st.Sēlpils | abas | 284,600-284,900 | Selējas pagasts.,Salas novads | Kurzeme | kombinēta | 0.70 |  |
| **12** | Glūda - Liepāja | Brocēni - Saldus | abas | 124,500-124,850 | Saldus novads, Saldus | Kurzeme | kombinēta | 0.35 | 1.09 |  |  |
| Saldus - Skrunda | kreisā | 131,600-131,700 | Saldus novads | Kurzeme | kombinēta | 0.01 |  |
| Skrunda - Kalvene | abas | 171,700-171,900 | Kalvenes novads | Kurzeme | kombinēta | 0.30 |  |
| Tore - Liepāja | abas | 208,100-208,200 | Grobiņas novads, Iļģi | Kurzeme | kombinēta | 0.20 |  |
| Skrunda - Kalvene | labā | 175,800 | Skrundas novads | Kurzeme | kombinēta | 0.01 |  |
| st. Kalvene, 3 ceļš | labā | 176,200 | Kalvenes novads | Kurzeme | kombinēta | 0.01 |  |
| Kalvene - Ilmāja | labā | 177,100 | Kalvenes novads | Kurzeme | kombinēta | 0.01 |  |
| Kalvene - Ilmāja | labā | 182,000-182,200 | Kalvenes novads | Kurzeme | kombinēta | 0.20 |  |
| **13** | Glūda - Reņģe - VR | Glūda - Bēne | abas | 82,500-83,500 | Dobeles novads, Penkules pagasts | Kurzeme | kombinēta | 1.10 | 3.55 |  |  |
| Bēne - Reņģe | abas | 100,000-100,900 | Dobeles novads, Vītiņu pagasts | Kurzeme | kombinēta | 1.40 |  |
| Bēne - Reņģe | abas | 103,000-103,900 | Dobeles novads, Vītiņu pagasts | Kurzeme | kombinēta | 1.00 |  |
| Bēne - Reņģe | abas | 105,600 | Dobeles novads, Vītiņu pagasts | Kurzeme | kombinēta | 0.05 |  |
| **14** | Rīga-Preču - Ērgļi | Rīga-Preču - Ērgļi | abas | no st.Škirotava "B"parks 75,5.km aiz st.Taurupes | Mazozolu pagasts | Vidzeme | kombinēta | 0.42 | 0.52 |  |  |
| Rīga-Krustpils | Salaspils - Ogre | abas | 22,800-23,550 | Salaspils lauku teritorija | Vidzeme | kombinēta | 0.10 |  |
| **15** | Rīga - Lugaži | Inčukalns - Sigulda | abas | 49,600-49,800 | Siguldas novads | Vidzeme | kombinēta | 0.28 | 30.22 |  |  |
| Inčukalns - Sigulda | abas | 50,100-51,000 | Siguldas novads | Vidzeme | kombinēta | 0.04 |  |
| Inčukalns - Sigulda | labā | 51,000-51,500 | Sigulda | Vidzeme | kombinēta | 0.51 |  |
| Sigulda - Līgatne | abas | 51,800-56,700 | Siguldas novads | Vidzeme | kombinēta | 10.19 |  |
| Sigulda - Līgatne | abas | 61,600-61,700 | Siguldas novads | Vidzeme | kombinēta | 0.02 |  |
| Sigulda - Līgatne | abas | 62,400-63,100 | Augšlīgatnes novads | Vidzeme | kombinēta | 1.44 |  |
| Līgatne - Ieriķi | kreisā | 68,400-68,500 | Augšlīgatnes novads | Vidzeme | kombinēta | 0.29 |  |
| Ieriķi - Āraiši | abas | 78,300-78,400 | Amatas novads, Drabešu pagasts | Vidzeme | kombinēta | 0.02 |  |
| Ieriķi - Āraiši | labā | 78,800-78,900 | Amatas novads, Drabešu pagasts | Vidzeme | kombinēta | 0.18 |  |
| Ieriķi - Āraiši | abas | 79,600-82,800 | Amatas novads, Drabešu pagasts | Vidzeme | kombinēta | 3.39 |  |
| st.Āraiši | abas | 81,150-84,700 | Amatas novads, Drabešu pagasts | Vidzeme | kombinēta | 1.66 |  |
| Āraiši - Cēsis | abas | 85,050-85,500 | Amatas novads, Drabešu pagasts | Vidzeme | kombinēta | 0.50 |  |
| Āraiši - Cēsis | abas | 86,200-87,700 | Amatas novads, Drabešu pagasts | Vidzeme | kombinēta | 6.20 |  |
| Āraiši - Cēsis | abas | 88,100-88,700 | Amatas novads, Drabešu pagasts | Vidzeme | kombinēta | 0.50 |  |
| Āraiši - Cēsis | abas | 89,300-89,900 | Amatas novads, Drabešu pagasts | Vidzeme | kombinēta | 0.07 |  |
| Āraiši - Cēsis | abas | 90,100-90,200 | Cēsis | Vidzeme | kombinēta | 0.02 |  |
| Āraiši - Cēsis | abas | 90,600-90,700 | Cēsis | Vidzeme | kombinēta | 0.02 |  |
| Āraiši - Cēsis | abas | 91,900-92,900 | Cēsis | Vidzeme | kombinēta | 0.22 |  |
| Cēsis - Jāņamuiža | labā | 94,500-94,600 | Cēsis | Vidzeme | kombinēta | 0.54 |  |
| Cēsis - Jāņamuiža | abas | 95,800-95,900 | Cēsis | Vidzeme | kombinēta | 0.02 |  |
| Cēsis - Jāņamuiža | abas | 97,400-98,400 | Priekuļu novads, Bušugrava | Vidzeme | kombinēta | 1.60 |  |
| Jāņamuiža - Lode | abas | 98,900-99,000 | Priekuļu novads, Bušugrava | Vidzeme | kombinēta | 0.02 |  |
| Jāņamuiža - Lode, tilts | abas | 101,200-101,400 | Priekuļu novads | Vidzeme | kombinēta | 0.70 |  |
| Jāņamuiža - Lode | abas | 102,700-102,900 | Priekuļu novads | Vidzeme | kombinēta | 0.20 |  |
| Jāņamuiža - Lode | labā | 103,100-103,300 | Priekuļu novads, Liepas pagasts | Vidzeme | kombinēta | 0.47 |  |
| st.Lode | abas | 105,650-105,900 | Priekuļu nov., Liepas pag., Lode | Vidzeme | kombinēta | 0.16 |  |
| Bāle - Valmiera | abas | 114,700-114,800 | Valmieras novads, Kauguru pagasts | Vidzeme | kombinēta | 0.02 |  |
| Bāle - Valmiera | abas | 115,000-115,200 | Valmieras novads, Kauguru pagasts | Vidzeme | kombinēta | 0.16 |  |
| Bāle - Valmiera | abas | 117,800-117,900 | Valmieras novads, Kauguru pagasts | Vidzeme | kombinēta | 0.02 |  |
| st.Valmiera | starp ceļiem | 120,700-121,000 | Valmiera | Vidzeme | kombinēta | 0.52 |  |
| st.Valmiera | labā | 121,000-121,500 | Valmiera | Vidzeme | kombinēta | 0.24 |  |

\* Platības (apjomi) norādīti vienai zemes apstrādes reizei, vadoties pēc latvāņu invadētās teritorijas iepriekšējā gadā. Darbu izpildes gaitā norādītās platības (apjomi) un Darbu veikšanas vietas var tikt precizētas atbilstoši nepieciešamībai pēc faktiskās latvāņu invadētās teritorijas un pēc pasūtītājam pieejamo resursu apjoma. Faktisko apjomu, attiecīgi Darbu izpildes vietu un Darbu platību Pasūtītājs nosaka līgumā noteiktajā kārtībā.

\*\* Darbu veikšanai plānotais skaits katrai apstrādes vietai: 2 reizes sezonā, piemērojot noteiktos latvāņu ierobežošanas pasākumus – ķīmiskos, mehāniskos, kombinētos saskaņā ar Darba uzdevumu.

Iecirkņu izvietojumus skatīt kartē “LDZ vilcienu kustības un kravas darba organizācijas shēma” tīmekļvietnē: <https://www.ldz.lv/lv/tikla-parskats-2023>

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_z.v.

**2. pielikums**

VAS “Latvijas dzelzceļš” organizētās sarunu procedūras ar publikāciju “Latvāņu ierobežošana dzelzceļa nodalījuma joslā” nolikumam

/forma/

202\_.gada “\_\_\_.”\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_\_\_\_\_

##### **PIETEIKUMS DALĪBAI iepirkumā**

**Iepirkums:** sarunu procedūra ar publikāciju “Latvāņu ierobežošana dzelzceļa nodalījuma joslā”, identifikācijas nr.LDz 2022/36-SPAV

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr. \_\_\_\_\_\_\_\_\_\_\_\_\_\_\_

*(Pretendenta nosaukums)*

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,

(vadītāja vai pilnvarotās personas vārds, uzvārds, amats)

ar šī pieteikuma iesniegšanu apstiprina piedāvājumu un ar to saistītos apliecinājumus un garantijas saskaņā ar turpmāk aprakstīto.

1. Apliecina savu dalību VAS “Latvijas dzelzceļš” (turpmāk tekstā – pasūtītājs) izsludinātajā sarunu procedūrā ar publikāciju “Latvāņu ierobežošana dzelzceļa nodalījuma joslā” (turpmāk tekstā – iepirkums).
2. Piedāvā veikt iepirkuma nolikuma prasībām (t.sk. Darba uzdevumam un Līguma projektam) pilnā apjomā un termiņā atbilstošus latvāņu ierobežošanas darbus (turpmāk – Darbi) saskaņā ar Tehnisko piedāvājumu par šādām cenām:

***Finanšu piedāvājums[[7]](#footnote-8)***

norāda informāciju par daļu, kurai iesniedz piedāvājumu

|  |  |  |  |
| --- | --- | --- | --- |
| Daļas /  Pozī  cijas  Nr. | Apjoms  (daļas kopējais apjoms, ha)[[8]](#footnote-9) | Cena par vienību (ha) EUR bez PVN | Summa  EUR  bez PVN |
| 1. |  |  |  |
| … |  |  |  |

1. Apliecina, ka iepirkuma nolikums ir skaidrs un saprotams, iebildumu un pretenziju nav un līguma slēgšanas tiesību piešķiršanas gadījumā apņemas pildīt visus iepirkuma nolikuma noteikumus, kā arī slēgt līgumu atbilstoši iepirkuma nolikumam pievienotajam līguma projektam.
2. Apliecina, ka neatbilst nevienam no iepirkuma nolikuma 3.2. punktā minētajiem pretendentu izslēgšanas gadījumiem.
3. Apliecina, ka ir informēts, ka izpildoties kādam no iepirkuma nolikuma 3.2. punktā minētajiem pretendentu izslēgšanas gadījumiem vai Valsts dzelzceļa tehniskā inspekcija būs apturējusi/nebūs pagarinājusi izsniegtās drošības apliecības termiņu piedāvājuma derīguma termiņa laikā*,* pretendenta piedāvājums var tikt noraidīts vai līguma slēgšanas tiesību piešķiršanas gadījumā pasūtītājs var atteikties slēgt līgumu.
4. Atzīst sava piedāvājuma derīguma termiņu ne mazāk kā 100 (viens simts) dienas no piedāvājuma atvēršanas dienas.
5. Piedāvā **samaksas termiņu** *[nosacījums: ne mazāk kā 30 (trīsdesmit):]*\_\_\_ (*vārdiem*) kalendārās dienas no darbu pieņemšanas dokumenta parakstīšanas un rēķina saņemšanas dienas.
6. Garantē darbu izpildi ar atbilstošiem materiāliem, transportu, mehānismiem un atbilstošu personālu, saskaņā ar labāko praksi, kvalitātē un termiņā, atbilstoši iepirkuma nolikuma ar tā pielikumiem, tai skaitā Darba uzdevumam un līguma projektam.
7. Garantē, ka pretendenta darbība ir atzīta par drošu darbu veikšanai dzelzceļa nodalījuma joslā un pretendentam ir izsniegta Valsts dzelzceļa tehniskās inspekcijas izdota spēkā esoša Drošības apliecība Nr. *[aizpilda pretendents:]*\_\_\_*,* kas apliecina, ka pretendents savu komercdarbību spēj realizēt saskaņā ar dzelzceļa nozares drošības prasībām[[9]](#footnote-10).
8. Garantē, ka Darbu izpildei ir kvalificēts personāls ar atbilstošām atļaujām darbībām ar 2.reģistrācijas klases augu aizsardzības līdzekļiem (turpmāk – AAL):
   1. speciālists (-i) ar derīgu AAL lietošanas operatora apliecību darbam ar 2. reģistrācijas klases augu aizsardzības līdzekļiem – līdzekļu lietošanai un pirkšanai:

*[norāda vārdu, uzvārdu un informāciju par sertifikātu:]* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. speciālists (-i) ar derīgu AAL lietošanas operatora apliecību darbam ar 2. reģistrācijas klases augu aizsardzības līdzekļiem – līdzekļu lietošanai :

*[norāda vārdu, uzvārdu un informāciju par sertifikātu:]* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*;*

1. Apliecina, ka ir tiesīgs veikt darbu izpildi un garantē, ka iepirkuma priekšmetā minēto darbu veikšanai tiks piesaistīti tikai kvalificēti speciālisti, visas pielietotās iekārtas un materiāli ir sertificēti saskaņā ar Eiropas Savienībā noteiktajām prasībām un darbi tiks veikti saskaņā ar labāko praksi.
2. Garantē, ka darbu izpildē iesaistītie darbinieki ir instruēti atbilstoši Latvijas Republikas noteiktajiem normatīvajiem aktiem (ugunsdrošības noteikumi, darba drošības noteikumi, dzelzceļa satiksmes drošību reglamentējošo normatīvo aktu prasības u.c.).
3. Apliecina, ka darbi dzelzceļa zemes nodalījuma joslā tiks veikti saskaņā ar Latvijas Republikas normatīvajiem aktiem (t.sk. MK 19.04.2016. noteikumi Nr. 238 “Ugunsdrošības noteikumi”, MK 01.02.2005. noteikumi Nr.79 “Dzelzceļa zemes nodalījuma joslas ekspluatācijas noteikumi**”)** un pasūtītāja izdotajiem un spēkā esošajiem normatīvajiem aktiem, t.sk. kārtību ”Komercdarbības veikšanas kārtība uz VAS “Latvijas dzelzceļš” dzelzceļa infrastruktūras”. Pasūtītāja izdotie normatīvie akti publiski pieejami pasūtītāja mājas lapā: *www.ldz.lv.*
4. Apliecina, ka piedāvājuma cenā ir iekļautas pilnīgi visas pretendenta izmaksas, kas saistītas ar kvalitatīvu darbu izpildi, tai skaitā cena par veicamo darbu apjomu ar latvāņu ierobežošanas metodi atbilstošu Darba uzdevumā (nolikuma 1.pielikums) noteiktajam, darbu organizēšanas, transporta, materiālu, mehānismu iegādes un ekspluatācijas izdevumi, personāla un administratīvās izmaksas, dabas resursu, sociālais u.c. nodokļi (izņemot PVN), kurus pretendents apņemas samaksāt, kā arī pieskaitāmās izmaksas, ar peļņu un riska faktoriem saistītās izmaksas, pretendenta neparedzamie izdevumi un citas iespējamās izmaksas.
5. Apzinās, ka piedāvājuma cenā neiekļautās izmaksas līguma izpildes laikā netiks kompensētas. Piedāvātā cena līguma izpildes laikā būs nemainīga arī valūtas kursa, cenu inflācijas un citu darbu un pakalpojumu izmaksas ietekmējošu faktoru izmaiņu gadījumos.
6. Garantē, ka segs visus zaudējumus, kas var rasties pasūtītājam pretendenta darbības vai bezdarbības rezultātā, nepienācīgā kvalitātē sniedzot sarunu procedūras priekšmetā minētos darbus.
7. Apliecina, ka **līguma nodrošinājuma** nosacījumi ir saprotami un līguma slēgšanas tiesību piešķiršanas gadījumā 10 (desmit) darba dienu laikā pēc iepirkuma līguma noslēgšanas pasūtītājam tiks iesniegts (iemaksāts pasūtītāja bankas kontā) iepirkuma nolikuma prasībām atbilstošs līguma nodrošinājums.
8. Apliecina, ka ir iepazinies ar “Latvijas dzelzceļš” koncerna mājas lapā *www.ldz.lv* publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.
9. Apliecina, ka pretendents *[pretendenta nosaukums:]* \_\_\_\_\_\_\_, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā.
10. Garantē, ka visas sniegtās ziņas šajā pieteikuma veidlapā un pievienotajos dokumentos, kas ir šī pieteikuma neatņemama sastāvdaļa, ir patiesas,ar piedāvājumu iesniegtās dokumentu kopijas atbilst dokumentu oriģināliem.
11. Pretendenta rekvizīti, kontaktinformācija:

|  |  |
| --- | --- |
| Pretendenta nosaukums |  |
| Reģistrācijas numurs |  |
| Juridiskā adrese |  |
| Adrese korespondences saņemšanai |  |
| Kontaktpersonas vārds, uzvārds |  |
| Tālruņa numurs |  |
| Mobilā tālruņa numurs |  |
| Elektroniskā pasta adrese |  |

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_

z.v.

**3. pielikums**

VAS “Latvijas dzelzceļš” organizētās sarunu procedūras ar publikāciju “Latvāņu ierobežošana dzelzceļa nodalījuma joslā” nolikumam

/forma/

**Informācija par pretendenta profesionālo pieredzi**

Informācija par sekmīgi izpildītiem līgumiem (nolikuma 3.3.3.punkta prasības izpildei):

|  |  |  |  |
| --- | --- | --- | --- |
| *Gads*  *(līguma darbības laiks no…līdz)* | Darbu apraksts  *(t.sk veikto darbu tehniskais raksturojums, kas ietver informāciju par teritoriju, kur darbi veikti, zemes apstrādes un ierobežošanas pielietotajām metodēm u.tml.)* | Klients (darbu saņēmējs) | |
| Juridiskās personas nosaukums | Kontaktpersona un tās kontaktinfomācija (tālrunis, e-pasts)\* |
| (…) | (…) | (…) | (…) |

\* Jānorāda klienta (pasūtītāja) kontaktpersona un tās kontaktinformācija (tālruņa nr., e-pasta adrese), lai nepieciešamības gadījumā var sazināties, norādītās informācijas apstiprināšanai.

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_z.v.

**4. pielikums**

VAS “Latvijas dzelzceļš” organizētās sarunu procedūras ar publikāciju “Latvāņu ierobežošana dzelzceļa nodalījuma joslā” nolikumam

LĪGUMA PROJEKTS

**LĪGUMS Nr.\_\_\_\_\_\_\_\_\_\_\_\_**

Rīgā, *[ja līgums noslēgts rakstveidā, tiek norādīts datums:]*\_\_\_\_\_\_\_\_\_\_\_\_\_\_\_\_\_

*[Vai, Ja līgums noslēgts e-doc formātā:]*

|  |  |
| --- | --- |
| Rīgā, | Līguma datums ir pēdējā pievienotā drošā  elektroniskā paraksta un laika zīmoga datums |

VAS “Latvijas dzelzceļš”, vienotais reģistrācijas Nr. 40003032065, turpmāk - *Pasūtītājs*, tās (*amats)* \_\_\_\_\_\_\_\_\_\_\_\_\_\_\_\_\_\_\_\_\_ *(vārds uzvārds)* \_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ komercpilnvaru Nr. \_\_\_\_\_\_\_\_\_\_\_\_ no vienas puses, un

***[Izvēlētā pretendenta nosaukums]***, vienotais reģistrācijas Nr. \_\_\_\_\_\_\_\_\_\_\_\_\_, turpmāk – Izpildītājs, tā valdes locekļa \_\_\_\_\_\_\_\_\_\_\_\_\_\_\_\_\_\_\_\_\_ personā, kurš (-a) rīkojas uz Statūtu pamata, no otras puses, turpmāk abi kopā un katrs atsevišķi turpmāk – Puses/Puse*,* noslēdz šo līgumu (turpmāk - Līgums) par sekojošo:

1. **Līguma priekšmets**
   1. *Pasūtītājs* uzdod un *Izpildītājs* par samaksu ar saviem materiāliem, iekārtām, darba rīkiem, ierīcēm un darbaspēku pēc *Pasūtītāja* pieprasījumiem veic **latvāņu izplatības ierobežošanu dzelzceļa zemes nodalījuma joslā** (turpmāk – Darbs) Darba uzdevumā (Līguma 1.pielikums) norādītajās Darbu veikšanas vietās (teritorijās) atbilstoši *Pasūtītāja* organizētās sarunu procedūras ar publikāciju “Latvāņu ierobežošana dzelzceļa nodalījuma joslā” (turpmāk – iepirkums) nolikumam (apstiprināts ar iepirkuma komisijas 202\_.gada \_\_.\_\_\_ 1.sēdes protokolu) un rezultātiem (apstiprināti ar….), *Izpildītāja* piedāvājumam (20\_\_.gada \_\_.\_\_\_\_\_\_\_\_\_\_\_\_ pieteikuma vēstule Nr.\_\_\_ ar tās pielikumiem), Darba uzdevumam (Līguma 1.pielikums) un Finanšu aprēķinam (Līguma 2.pielikums). *Puses var vienoties par darbu cenu norādīšanu Darba uzdevumā un nenoformēt atsevišķu Finanšu aprēķinu.*
   2. Darba uzdevumā (Līguma 1.pielikums) noteikti kopējie plānotie veicamie darbu apjomi. Darbu izpildes gaitā norādītās platības (apjomi) un Darbu veikšanas vietas var tikt precizētas iecirkņa ietvaros atbilstoši nepieciešamībai pēc faktiskās latvāņu invadētās teritorijas un pēc pasūtītājam pieejamo resursu apjoma.
2. **Darbu izmaksas un norēķinu kārtība**
   1. Saskaņā ar *Izpildītāja* iesniegto piedāvājumu par Līgumā paredzētā Darba izpildi tiek noteikta **līgumcena** bez pievienotās vērtības nodokļa (turpmāk – PVN) par 1 (vienu) ha 1 (vienas) latvāņu invadētās zemes teritorijas apstrādes reizi katrā no dzelzceļa iecirkņiem (dzelzceļa iecirkņu, to darbu platību un atrašanās vietu saraksts Līguma 2.pielikumā) *[cenas tiks norādītas atbilstoši izvēlētā pretendenta (uzvarētāja) piedāvājumam un daļu uzskaitījumam saskaņā ar iepirkuma nolikumu]*:
      1. dzelzceļa iecirknī…. EUR*;*
      2. dzelzceļa iecirknī…. EUR
      3. (..).

Papildus tiek aprēķināts un maksāts PVN atbilstoši darījuma brīdī spēkā esošiem normatīvajiem aktiem.

* 1. **Līgumcenā** ir iekļauti visi *Izpildītāja* izdevumi, kas saistīti ar kvalitatīvu Darbu izpildi, tai skaitā cena par veicamo darbu apjomu un latvāņu ierobežošanas metodēm atbilstoši Darba uzdevumā (līguma 1.pielikums) noteiktajam, darbu organizēšanas, transporta, materiālu, mehānismu iegādes un ekspluatācijas izdevumi, personāla un administratīvās izmaksas, dabas resursu, sociālais u.c. nodokļi (izņemot PVN), kurus Izpildītājs apņemas samaksāt, kā arī pieskaitāmās izmaksas, ar peļņu un riska faktoriem saistītās izmaksas, pretendenta neparedzamie izdevumi un citas iespējamās izmaksas, ko *Izpildītājs* apņemas apmaksāt.
  2. Pēc Pušu savstarpējās rakstiskas vienošanās, *Pasūtītājam* ir tiesības palielinātvai samazināt šajā Līgumā nolīgto apjomu, pievienojot vai izslēdzot Darbu veikšanas vietas līdz 20% (divdesmit procentiem) no kopējā plānotā apjoma, saglabājot Līguma nosacījumus.
  3. *Izpildītājs* par faktiski izpildītajiem un pieņemtiem Darbiem, pēc katras Darbu veikšanas (latvāņu invadētās zemes teritorijas apstrādes) reizes noteiktajā dzelzceļa iecirkņa teritorijā, iesniedz dokumentu apmaksai (rēķinu), tajā norādot *Pasūtītāja* juridisko adresi un *Pasūtītāja* struktūrvienības (Darbu pieņēmēja) rekvizītus (sk. šī Līguma 15.sadaļu), kā arī *Pasūtītāja* piešķirto Līguma numuru un datumu. *[Puses var vienoties par formu un iesniegšanas kārtību un veikt nepieciešamos precizējumus šajā Līgumā:]* Rēķins tiek sagatavots un iesniegts *Pasūtītājam* papīra formā *[vai]* Rēķins tiek sagatavots elektroniski un ir derīgs bez paraksta, un ir abām pusēm saistošs. *Izpildītājs* saskaņā ar Līgumu sagatavoto rēķinu nosūta to no *Izpildītājs* elektroniskās pasta adreses “\_\_\_\_\_\_\_\_” uz *Pasūtītāja* elektronisko pasta adresi [rekini@ldz.lv](mailto:rekini@ldz.lv).
  4. *Pasūtītājs* samaksā *Izpildītājam* par izpildītiem un pieņemtiem Darbiem *[tiks norādīts atbilstoši piedāvājumam un ievērojot iepirkuma nolikumā noteiktās prasības:]*\_\_\_\_ (*vārdiem*) kalendāra dienu laikā pēc Līguma 2.4.punktā minētā rēķina saņemšanas un Pušu pārstāvju parakstīta Darbu izpildi apliecinoša dokumenta (6.3.punkts) par katru dzelzceļa iecirkni atsevišķi.
  5. Gadījumā, ja Darbu izpilddokumenti vai rēķins neatbilst spēkā esošo normatīvo aktu prasībām vai nav norādīts *Pasūtītāja* piešķirtais Līguma numurs, un/vai pieļautas matemātiskas vai citas kļūdas, kuras padara Līguma saistību izpildi par neiespējamu, *Pasūtītājam* ir tiesības neveikt maksājumus līdz korekti noformēta dokumenta saņemšanai. Šajā gadījumā maksājuma termiņš sākas no korekti noformēta dokumenta saņemšanas dienas un nav uzskatāms par kavējumu.

1. **Termiņi**
   1. Līgums stājas spēkā ar tā abpusējas parakstīšanas brīdi un ir spēkā līdz Pušu saistību pilnīgai izpildei.
   2. Darbu veikšana jānodrošina pilnā apmērā: no līguma parakstīšanas brīža līdz \_\_\_\_\_. *[termiņš* *tiks norādīts atbilstoši iepirkuma nolikumā noteiktajam]*.
2. ***Pasūtītāja* tiesības un pienākumi**
   1. *Pasūtītājs* apņemas sadarboties ar *Izpildītāju*, saskaņot Darbu plānošanu un sniegt *Izpildītājam* nepieciešamo vispārpieejamo informāciju, kas saistīta ar Darbiem un ir *Pasūtītāja* rīcībā.
   2. Atkārtota vai papildus Darba izpildes nepieciešamības gadījumā, apņemas iesniegt *Izpildītājam* pieprasījumu (rakstisku pieteikumu), saskaņojot ar *Izpildītāja* atbildīgo pārstāvi Darba izpildes apjomu un termiņu.
   3. Pasūtītājam ir pienākums pieņemt kvalitatīvi un savlaicīgi izpildītus Darbus abpusēji saskaņotajos termiņos, ja tas atbilst Līguma noteikumiem, tai skaitā *Pasūtītāja* izvirzītajām prasībām, parakstot Darbu pieņemšanas dokumentu.
   4. *Pasūtītājs* apņemas apmaksāt *Izpildītāja* rēķinu Līgumā norādītajā termiņā un kārtībā.
   5. *Pasūtītājam* ir tiesības kontrolēt Darba izpildes gaitu un pieprasīt no *Izpildītāja* kontroles veikšanai nepieciešamo informāciju.
3. ***Izpildītāja*** **tiesības un** **pienākumi**
   1. *Izpildītājs* apņemas nodrošināt Darbu izpildi ar nepieciešamiem materiāliem, transportu, mehānismiem un atbilstošu personālu saskaņā ar Līguma noteikumiem un *Pasūtītāja* norādījumiem.
   2. *Izpildītājs* apņemas Darbu veikšanu uzsākt 2 (divu) darba dienu laikā pēc *Pasūtītāja*  pieprasījuma saņemšanas saskaņā ar Līguma 6.1.punktā noteikto kārtību.
   3. Nepieciešamības gadījumā, *Izpildītājs* apņemas veikt atkārtotu vai papildus Darba izpildi abpusēji saskaņotā termiņā, pēc *Pasūtītāja* pieprasījuma saņemšanas. Šajā punktā minētā pieprasījuma noformēšanai un informācijas apmaiņai tiek piemērota Līguma 6.1.punktā noteiktā kārtība.
   4. *Uzņēmējam* ir pienākums:
      1. pirms Darba uzsākšanas nodrošināt visus nepieciešamos saskaņojumus ar attiecīgām iestādēm (institūcijām), saskaņot veicamos Darbus, ja tas nepieciešams, ar attiecīgo pašvaldības iestādi (institūciju);
      2. ievērot visus spēkā esošos normatīvos aktus, kas nosaka latvāņu izplatības ierobežošanu, darbu veikšanu dzelzceļa nodalījuma joslā, vides aizsardzības, valsts ugunsdrošības, elektrodrošības un citu normatīvo aktu, kas attiecas uz tehnikas lietošanas, darba organizēšanas un izpildes kārtību un kvalitāti, saskaņā ar Darba uzdevumā (Līguma 1.pielikums) noteikto;
      3. Darbu veikšanā ievērot *Pasūtītāja* izdotos un spēkā esošos normatīvos aktus, t.sk. “Komercdarbības veikšanas kārtību uz VAS "Latvijas dzelzceļš" dzelzceļa infrastruktūras”, ar ko var iepazīties *Pasūtītāja* mājas lapā internetā: *www.ldz.lv;*
      4. veikt Līgumā paredzētos Darbus ar personālu, kurš ir apmācīts un atestēts saskaņā ar Ministru kabineta 2010.gada 3.augusta noteikumiem Nr. 724 *“Dzelzceļa tehniskās ekspluatācijas noteikumi”*;
      5. informēt savus darbiniekus par Darba zonā esošajiem riskiem;
      6. nekavējoties ziņot *Pasūtītāja* Darba aizsardzības daļas vadītājam par notikušu nelaimes gadījumu ar *Izpildītāja* darbinieku;
      7. pēc *Pasūtītāja* prasības novērst darba aizsardzības un drošības tehnikas noteikumu prasību pārkāpumus, kurus pieļāvuši *Izpildītāja* darbinieki;
      8. kvalitatīvi un šajā Līgumā noteiktajā apmērā un termiņā veikt Līgumā paredzētos Darbus;
   5. Izpildāmo Darbu kvalitātei jāatbilst Latvijas normatīvajos aktos noteiktajiem darbu kvalitātes rādītājiem.
   6. *Izpildītājs* apņemas veikt visus nepieciešamos pasākumus, lai novērstu kaitējumu, kāds var rasties *Pasūtītājam* un/vai trešajai personai Darbu izpildes gaitā.
   7. *Izpildītājs* apliecina, ka veicot Darbus, netiks traucēta dzelzceļa satiksmes drošība un tiks ievērota dzelzceļa droša ekspluatācija saskaņā ar *Izpildītājam* Dzelzceļa tehniskajā inspekcijā izsniegto Drošības apliecību.
4. **Darbu izpildes, nodošanas un pieņemšanas kārtība**
   1. Darbu izpilde tiek uzsākta un veikta pēc *Pasūtītāja* pieprasījuma, kurā tiek norādīta Darbu veikšanas vieta – dzelzceļa iecirkņa posms – km, pk vai stacija, platība (apjoms) un vēlamais izpildes termiņš. Pieprasījumu *Pasūtītājs* nosūta uz e-pastu Līgumā norādītajai *Izpildītāja* kontaktpersonai. Papildus nenozīmīgus precizējumus, ja nepieciešams, saskaņojot telefoniski. Nepieciešamības gadījumā, Darbu izpildes termiņš var tikt mutiski saskaņots. *Puses var vienoties par pieprasījuma un precizējošās informācijas apmaiņas kārtību, norādot konkrētu e-pastus u.tml., un veikt nepieciešamos precizējumus šajā Līgumā.*
   2. Pēc Darbu pabeigšanas to izpildes vietā, *Izpildītājs* paziņo *Pasūtītājam* par gatavību nodot izpildītos Darbus un sagatavo Darbu pieņemšanas dokumentu (Pieņemšanas nodošanas akts, paraugu skatīt Līguma 3.pielikumā), norādot tajā attiecīgo dzelzceļa iecirkņa posmu – km, pk vai staciju, kur tika veikti Darbi, izpildīto Darba apjomu un maksājamās summas aprēķinu, ko iesniedz *Pasūtītājam*.
   3. Pasūtītājs 5 (piecu) darba dienu laikā pārbauda izpildītos Darbus to veikšanas vietā un par kvalitatīvi un abpusēji saskaņotā termiņā izpildītiem Darbiem tiek parakstīts Darbu pieņemšanas dokuments (Pieņemšanas nodošanas akts, paraugu skatīt Līguma 3.pielikumā).
   4. Gadījumā, ja tiek konstatēti trūkumi un nepilnības Darbu izpildē, tiek noformēts Defektu akts, norādot tajā atklātās nepilnības/trūkumus un to novēršanas termiņu.
   5. Konstatētos trūkumus un nepilnības, kas norādītas Defektu aktā, *Izpildītājs* uz sava rēķina novērš 5 (piecu) darba dienu laikā (izņemot, ja meteoroloģisko laiku apstākļu dēļ nepieciešams noteikt citu novēršanas termiņu vai pagarināt to objektīvu iemeslu dēļ) vai citā termiņā par kuru Puses vienojušās, bet ne vairāk kā par 14 (četrpadsmit) kalendārajām dienām. Pēc kā tiek veikta atkārtota Darbu pieņemšana.
   6. Līgumā noteiktie Darbi tiek uzskatīti par izpildītiem un pieņemtiem, kad Puses ir veikušas izpildīto Darbu pieņemšanu un parakstījušas par to Darbu pieņemšanas dokumentu (6.2. un 6.3.punkts).
   7. Līgumā norādītās par Līguma izpildi atbildīgās kontaktpersonas (Līguma 15.sadaļā) ir atbildīgas par Līguma izpildes uzraudzību, tajā skaitā par Darbu pieņemšanas dokumenta (6.2.un 6.3.punkts) noformēšanu, iesniegšanu un pieņemšanu, atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, Defekta akta sastādīšanu un parakstīšanu, kuras vienlaikus ar šo Līgumu tiek pilnvarotas risināt visus jautājumus ar Darbu izpildi un pieņemšanu, parakstīt Darbu pieņemšanas dokumentus.
5. **Pušu atbildība**
   1. Puses atbild par pienācīgu Līguma izpildi saskaņā ar spēkā esošiem Latvijas Republikas tiesību aktiem un Līguma nosacījumiem.
   2. Ja *Izpildītājs* nokavē Darbu izpildes termiņu, tad *Pasūtītājam* ir tiesības prasīt, lai *Izpildītājs* maksā līgumsodu 0,1% (nulle, komats, viena procenta) apmērā no neizpildītā Darba apjoma (pieprasīto veicamo darbu) vērtības par katru kavējuma dienu, bet kopumā ne vairāk par 10% (desmit procentiem) no neizpildītās saistības apmēra.
   3. Ja *Pasūtītājs* neveic Līgumā noteiktajā termiņš samaksu par izpildītiem Darbiem, tad *Izpildītājs* ir tiesīgs prasīt, lai *Pasūtītājs* maksā līgumsodu 0,1% (nulle, komats, viena procenta) apmērā no kavētās maksājuma summas par katru nokavējuma dienu, bet kopumā ne vairāk par 10% (desmit procentiem) no neizpildītās saistības apmēra.
   4. Līgumsoda samaksa neatbrīvo Puses no zaudējumu segšanas un Līguma izpildes pienākuma.
   5. Ja Valsts ieņēmumu dienests apturēs *Izpildītāja* saimniecisko darbību, *Pasūtītājs* ievēros likuma “Par nodokļiem un nodevām” 341.pantā noteikto.
   6. *Izpildītāja* pienākums ir segt zaudējumus, kas radušies *Pasūtītājam* *Izpildītāja* darbības vai bezdarbības rezultātā, veicot Līgumā paredzētos Darbus, t.sk.:
      1. izdevumus, kas radušies *Pasūtītājam* pie nepieciešamības papildus veikt Darbu pieņemšanu;
      2. izdevumus, kas radušies *Pasūtītājam*, veicot videi radītā kaitējuma novēršanu;
      3. izdevumus, kas radušies *Pasūtītājam*, veicot soda naudas samaksu valsts institūcijām par videi radīto kaitējumu.
   7. Ja *Izpildītāja* vainas dēļ *Pasūtītājam* ir uzlikts administratīvais sods - naudas sods, ko *Pasūtītājs* ir samaksājis, tad *Pasūtītājam* ir tiesības regresa kārtībā vērsties pret *Izpildītāju* un pieprasīt samaksāt *Pasūtītājam* naudas summu tādā apmērā, kādā *Pasūtītājs* ir samaksājis naudas sodu. Naudas soda samaksu apliecina bankas apstiprināts maksājuma dokuments. *Izpildītājam* šādā gadījumā ir pienākums bez jebkādiem iebildumiem samaksāt *Pasūtītāja* regresa prasījumā norādīto naudas summu pilnā apmērā 10 (desmit) darba dienu laikā no regresa prasījuma saņemšanas dienas.
   8. Ja *Izpildītājs* piekrīt zaudējumu nodarīšanas faktam un Puses var vienoties par zaudējumu apmēru, tiek sastādīta zaudējumu tāme, kurā norādītā summa *Izpildītājam* ir jāsamaksā 20 (divdesmit) darba dienu laikā no tāmes parakstīšanas dienas.
6. **Nepārvaramā vara *(force majeure)***
   1. Ja kāda no Pusēm kopumā vai daļēji nevar izpildīt savas saistības saskaņā ar šo Līgumu nepārvaramas varas apstākļu dēļ, tad Līguma saistību izpildes termiņus Puses pagarina attiecīgi par šo apstākļu darbības laiku.
   2. Ja šie apstākļi ilgst vairāk par mēnesi, katra Puse ir tiesīga atteikties no tālākas Līguma saistību izpildes un nevienai no Pusēm nav tiesības prasīt, lai otra puse atlīdzinātu jebkura rakstura zaudējumus.
   3. Puse, kurai Līguma saistību izpilde kļuvusi neiespējama, paziņo otrai pusei rakstveidā par šādu apstākļu darbības sākumu un beigām ne vēlāk kā 5 (piecu) dienu laikā
   4. Puses nenes atbildību viena pret otru par saistību izpildes nokavējumu, ja puse ir rīkojusies ar atbilstošu profesionālo rūpību un tādēļ nav vainojama par saistību izpildes nokavējumu COVID-19 vīrusa izplatības vai ar tā ierobežošanu saistīto pasākumu dēļ. COVID-19 vīrusa ietekmētajai pusei ir pienākums nekavējoties informēt par saistību izpildes nokavējuma apstākļiem. COVID-19 vīrusa ietekmētajai Pusei ir pienākums pēc otras Puses pieprasījuma pierādīt paziņojumā norādītos apstākļus, tajā skaitā to, ka saistību izpildes nokavējuma cēlonis ir COVID-19 vīruss un ka tā ir rīkojusies ar atbilstošu profesionālo rūpību, lai novērstu saistību izpildes nokavējumu.
7. **Līguma izbeigšanas noteikumi**
   1. Puses ir tiesīgas izbeigt Līgumu, pusēm savstarpēji rakstveidā vienojoties, ja objektīvu apsvērumu dēļ Līguma izpilde nav iespējama.
   2. *Pasūtītājs* var vienpusēji izbeigt Līgumu (pilnīgi vai daļēji) jebkurā no šādiem gadījumiem:
      1. ja *Izpildītājs* bez saskaņošanas ar *Pasūtītāju* maina Līgumā noteiktās līgumcenas par Darbu izpildi;
      2. ja Darbu kvalitāte neatbilst šim Līgumam un Latvijas Republikas normatīvajos aktos noteiktajiem kvalitātes kritērijiem;
      3. ja netiek ievēroti abpusēji saskaņotie Darbu izpildes termiņi;
      4. ja *Izpildītājs* neiesniedz (neiemaksā) Līguma nodrošinājumu termiņā un apjomā atbilstoši Līguma 1.punktā minētajam iepirkumam un Līguma 10.punktam;
      5. ja Līguma izpildes laikā saskaņā ar attiecīgas institūcijas lēmumu tiek apturēta vai pārtraukta *Izpildītāja* saimnieciskā darbība;
      6. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas
   3. Ja Līgums tiek izbeigts saskaņā ar 9.2.1.-9.2.4.punkta noteikumiem, *Pasūtītājs* nosūta par to rakstisku paziņojumu *Izpildītājam* pa pastu. Līgums tiek uzskatīts par izbeigtu *Pasūtītāja* noteiktajā termiņā, kas nevar būt īsāks par 7 (septiņām) kalendāra dienām no vēstules nosūtīšanas dienas.
   4. *Pasūtītājam* ir tiesības nekavējoties vienpusēji izbeigt Līgumu, par to iepriekš rakstiski paziņojot *Izpildītājam*, ja Līgums tiek izbeigts saskaņā ar Līguma 9.2.5. – 9.2.6.apkšpunktu noteikumiem.
8. **Līguma nodrošinājums**
   1. *Izpildītājs* apņemas 10 (desmit) darba dienu laikā no Līguma spēkā stāšanās brīža iesniegt (iemaksāt) *Pasūtītājam* Līguma nodrošinājumu par summu *[tiks norādīts atbilstoši piedāvājumam un ievērojot iepirkuma nolikumā noteiktos nosacījumus:]* \_\_\_ (*vārdiem)* saskaņā ar Līguma un Līguma 1.1.punktā minētā iepirkuma nolikuma prasībām **kā kredītiestādes** (Eiropas Savienības, Eiropas Ekonomikas zonas dalībvalstī vai Pasaules tirdzniecības organizācijas dalībvalstī reģistrēta kredītiestāde)  **izsniegtu garantiju** vai **kā naudas summas iemaksu** *Pasūtītāja* bankas kontā Nr. \_\_\_\_\_\_\_\_\_\_\_\_\_\_,Luminor Bank AS Latvijas filiāle**,** bankas kods: RIKOLV2X, maksājuma mērķī norādot atbilstošu iemaksas mērķim pamatojumu, ietverot Līguma datumu un *Pasūtītāja* piešķirto numuru: "Līguma nodrošinājums *Līguma* *datums* un *numurs*” (turpmāk – Līguma nodrošinājums). Maksājuma apliecinājumu jāiesniedz *Pasūtītāja* atbildīgajai personai par Līguma izpildi (\_\_.punkts).
   2. *Pasūtītājs* ir tiesīgs saņemt (vai ieturēt) Līguma nodrošinājumu jebkurā no sekojošiem gadījumiem:
      1. pilnā apmērā – ja Līgums tiek izbeigts saskaņā ar Līguma 9.2.punktu (neatkarīgi no zaudējumu esamības);
      2. pilnā apmērā – ja *Izpildītājs* atsakās no savu saistību izpildes (neatkarīgi no zaudējumu esamības);
      3. *Izpildītāja*  līgumsodu segšanai – līgumsodu summas apmērā;
      4. *Pasūtītāja* zaudējumu, kas radušies šajā Līgumā noteikto *Izpildītāja* saistību neizpildes rezultātā, atlīdzināšanai – zaudējumu summas apmērā. Šajā gadījumā *Pasūtītājs* nosūta *Izpildītājam* zaudējumu aprēķinu.
   3. Ja *Pasūtītājs* ir saņēmis (vai ieturējis) Līguma nodrošinājumu saskaņā ar 10.2.3.punktu, tad Līguma nodrošinājums saskaņā ar Līguma 10.2.1., 10.2.2. vai 10.2.4.punktu ir izmantojams Līguma nodrošinājuma atlikušās daļas apmērā, ņemot vērā, ka līgumsods neietver zaudējumu atlīdzību.
   4. Ja *Pasūtītājs*  ir saņēmis (vai ieturējis) Līguma nodrošinājumu saskaņā ar Līguma 10.2.1., 10.2.2. vai 10.2.4.punktu, tad *Uzņēmējs* atlīdzina *Pasūtītājam* zaudējumus tādā apmērā, kas pārsniedz saskaņā ar Līguma 10.2.1., 10.2.2. vai 10.2.4.punktu saņemtās summas.
   5. Līguma nodrošinājuma termiņš ir līdz Pušu saistību pilnīgai izpildei vai vismaz 30 (trīsdesmit) kalendārās dienas pēc Darbu galīgā izpildīšanas brīža.
   6. Līguma nodrošinājumu *Pasūtītājs* atgriež (izmaksā) *Uzņēmējam* 5 (piecu) darba dienu laikā pēc tā termiņa beigām.
9. **Komercnoslēpuma saistības**
   1. Līguma noteikumi, kā arī informācija, kas saistīta ar Pušu sadarbību vai kas Pušu rīcībā nonākusi Līguma izpildes rezultātā, uzskatāma par Pušu komercnoslēpumu, un tā bez iepriekšējas rakstiskas otras Puses piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz publiski pieejamu informāciju un informāciju, kas atklājama attiecīgām valsts institūcijām saskaņā ar spēkā esošiem tiesību aktiem, ja tā tiek sniegta šīm institūcijām.
   2. Saņemto Puses komercnoslēpumu saturošo informāciju otra Puse apņemas izmantot vienīgi šī Līguma ietvaros noteikto saistību izpildes nodrošināšanai, ievērojot otrās Puses komercintereses un konfidencialitātes pienākumu.
10. **Personas datu aizsardzība**
    1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un pakalpojumu sniegšanai drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
    2. Puses nodrošina šajā Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
    3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
    4. Puses apņemas nenodot tālāk trešajām personām otras puses iesniegtos personas datus. Ja saskaņā ar spēkā esošajiem tiesību aktiem pusēm var rasties šāds pienākums, tās pirms personas datu nodošanas informē par to otru pusi, ja vien to neaizliedz spēkā esošie tiesību akti.
    5. Katra no Pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi  un jāatlīdzina ar tiesas spriedumu piespriestās zaudējumu summas.
    6. Puses apņemas iznīcināt otras puses iesniegtos personas datus, tiklīdz izbeidzas nepieciešamība tos apstrādāt.
11. **“Latvijas dzelzceļš” koncerna sadarbības partneru biznesa ētikas pamatprincipi**
    1. *Izpildītājs*, parakstot Līgumu, apliecina, ka iepazinies ar koncerna mājas lapā *www.ldz.lv* publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.
    2. *Izpildītājam* ir pienākums nekavējoties informēt *Pasūtītāju*, ja identificēta situācija, kad pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet *Pasūtītājam* kļūst zināms, ka *Izpildītājs* ir pārkāpis kādu no “Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.
    3. Ja *Izpildītāja* rīcībā Līguma izpildes ietvaros nonāk informācija vai pamatotas aizdomas, ka “Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, *Pasūtītāja* vai jebkādu citu personu interesēs, *Izpildītājam* ir pienākums par to nekavējoties informēt “Latvijas dzelzceļš” koncerna valdošā uzņēmuma Drošības direkciju, izmantojot ziņošanas iespējas koncerna mājas lapā *www.ldz.lv*. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. *Pasūtītājs* garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.
12. **Citi noteikumi**
    1. Nevienai no Pusēm nav tiesību nodot savas tiesības un pienākumus trešajai pusei bez otras līgumslēdzējas Puses rakstveida piekrišanas.
    2. Visi šī Līguma grozījumi un papildinājumi ir spēkā tikai tad, ja tie noformēti rakstveidā un ir abu Pušu parakstīti. Tie pievienojami Līgumam un kļūst par tā neatņemamu sastāvdaļu.
    3. Līguma 15.sadaļā minēto rekvizītu maiņas gadījumā Puses rīkojas saskaņā ar līguma 14.2.punkta noteikumiem vai arī attiecīgā Puse nekavējoties informē rakstiski otru pusi par rekvizītu maiņu ar vēstuli, kuru parakstījusi attiecīgās puses persona ar pārstāvības tiesībām (ja attiecināms, atbilstošu pilnvarojumu) uzņēmumā, un šī vēstule ir uzskatāma par Līguma neatņemamu sastāvdaļu., vai Puses rīkojas saskaņā ar 14.2.punkta noteikumiem..
    4. Visus strīdus un domstarpības, kas var rasties no šī Līguma vai sakarā ar šo Līgumu, risina Pusēm vienojoties sarunu ceļā. Ja pēc 14 (četrpadsmit) kalendārām dienām vienošanās netiek panākta, strīdus nodod izskatīšanai Latvijas Republikas tiesai pēc piekritības. No Līguma izrietošās saistības (tajā skaitā arī attiecībā uz Līguma 10.punktā paredzēto iesniedzamo Līguma nodrošinājumu) apspriežamas saskaņā ar Latvijas Republikas normatīvajiem aktiem.
    5. Līgums ir noformēts uz \_\_\_\_ lapām kopā ar \_\_\_ (\_\_) pielikumiem, latviešu valodā un parakstīts (..) [*Tiek piemērota atruna atbilstoši parakstīšanas formātam - ja līgums tiek parakstīts papīra formātā, piemērojams:]* 2 (divos) vienādos eksemplāros, no kuriem viens nodots – *Pasūtītājam*, otrs – *Izpildītājam,* abiem Līguma eksemplāriem ir vienāds juridisks spēks *[ja līgums tiek parakstīs e-doc.formātā, piemērojams:]* ar drošu elektronisku parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
13. **Pušu rekvizīti**
    1. ***Pasūtītājs*:** **VAS “Latvijas dzelzceļš”,** vienotais reģistrācijas Nr.40003032065, PVN reģistrācijas Nr.LV40003032065, juridiskā adrese: Gogoļa iela 3, Rīga, LV-1547.Banka: Luminor Bank AS Latvijas filiāle, konta Nr.LV17RIKO0000080249645, bankas SWIFT kods: RIKOLV2X.

**Darbu pieņēmējs:** *(tiks norādīts noslēdzot līgumu atbilstoši iepirkumā noteiktajam)*

**Atbildīgā persona (kontaktpersona) par līguma izpildi** *(tiks norādīts noslēdzot līgumu)***:**……………….

* 1. ***Izpildītājs:*** ***[Izvēlētā pretendenta nosaukums]***, vienotais reģistrācijas Nr.\_\_\_\_\_\_\_\_\_\_\_\_\_\_\_, PVN reģistrācijas Nr.\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_, banka: \_\_\_\_\_\_\_\_\_\_\_\_\_\_\_, konta Nr. \_\_\_\_\_\_\_\_\_\_\_\_\_\_\_, SWIFT kods: \_\_\_\_\_\_\_\_\_\_\_\_\_\_\_.

*[tiek piemērots, ja paraksta rakstveidā]*

|  |  |  |
| --- | --- | --- |
| *Pasūtītājs:* |  | *Izpildītājs*: |
|  |  |  |
| ………………… |  | ………………… |
| 2022.gada “\_\_\_” \_\_\_\_\_\_\_\_\_\_\_ |  | 2022.gada “\_\_\_” \_\_\_\_\_\_\_\_\_\_\_ |

*[tiek piemērots, ja paraksta e-doc formātā]*

|  |  |  |
| --- | --- | --- |
| *Pasūtītājs*: |  | *Izpildītājs*: |
| *Parakstīts ar drošu elektronisko parakstu* |  | *Parakstīts ar drošu elektronisko parakstu* |
| …………….. |  | …………… |
| Datumu skatīt laika zīmogā |  | Datumu skatīt laika zīmogā |

\_\_\_\_\_\_\_\_\_līguma Nr.\_\_\_\_\_\_\_\_\_\_\_\_

**1.pielikums**

**Darba uzdevums**

(tiks norādīta informācija atbilstoši iepirkuma nolikuma 1.pielikumam)

\_\_\_\_\_\_\_\_\_līguma Nr.\_\_\_\_\_\_\_\_\_\_\_\_

**2.pielikums**

**Finanšu aprēķins**

(tiks norādīta informācija atbilstoši iepirkumā izvēlētā pretendenta (uzvarētāja) iesniegtajam finanšu piedāvājumam)

\_\_\_\_\_\_\_\_\_līguma Nr.\_\_\_\_\_\_\_\_\_\_\_\_

**3.pielikums**

***/forma/***

**PIEŅEMŠANAS-NODOŠANAS**

**AKTS**

2022. gada \_\_\_\_\_\_\_\_\_.

Sosnovska latvāņu izplatības ierobežošanas darbiem

dzelzceļa zemes nodalījuma joslā

Darbi veikti no 2022. gada \_\_\_\_\_\_\_ līdz \_\_\_\_\_\_\_\_

Uzņēmums: **\_\_\_\_\_\_\_\_\_\_\_\_\_\_\_**

Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Līguma Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzziņai: Darbu kopējās izmaksas **EUR \_\_\_\_\_\_\_** tajā skaitā PVN 21% **EUR \_\_\_\_\_\_\_\_\_\_\_**

|  |  |  |  |  |  |
| --- | --- | --- | --- | --- | --- |
| **Nr.p.k** | **Dzelzceļa iecirknis** | **Dzelzceļa posms, stacija** | **Km, pk** | **Apjoms, ha** | **Summa bez PVN, EUR** |
| 1. |  |  |  |  |  |

**Nodeva: Pieņēma:**

1. Ievērojot valsts kompetento institūciju rekomendācijas, lai ierobežotu vīrusa Covid-19 izplatību, minimizētu iespējamo transportēšanu un inficēšanos, līdz nākamajam paziņojumam šis nolikuma noteikums **netiek piemērots.** [↑](#footnote-ref-2)
2. Pasūtītājs, izmantojot publiskās datu bāzes un publiski pieejamo informāciju, pārbaudīs un pārliecināsies, vai uz Latvijas Republikā reģistrētu pretendentu (kā arī piesaistītajām personām) neattiecas izslēgšanas noteikumi atbilstoši nolikuma 3.2.punktam. Komisija ir tiesīga pieprasīt no pretendenta jebkurā brīdī iesniegt kompetentu institūciju izsniegtus aktuālus dokumentus, kas apliecina, ka uz pretendentu (kā arī, ja attiecināms, uz pretendenta piedāvājumā norādītajām personām) atbilstoši nolikumā paredzētajam neattiecas neviens no nolikuma 3.2.punktā minētajiem obligātajiem pretendentu izslēgšanas noteikumiem, īpaši gadījumos, ja minēto aktuālo informāciju nav iespējams pārbaudīt publiski pieejamās datu bāzēs. [↑](#footnote-ref-3)
3. http://www.vdzti.gov.lv/index.php?id=388&sa=313,314,388 [↑](#footnote-ref-4)
4. Pasūtītājam /komisijai ir tiesības ziņas pārbaudīt, sazinoties ar norādīto klienta kontaktpersonu. [↑](#footnote-ref-5)
5. Covid-19 vīrusa novēršanas pasākumu ietvaros, ievērojot valsts kompetento institūciju rekomendācijas sanitāri epidemioloģiskās situācijas stabilitātes nodrošināšanai, lai ierobežotu slimības izplatību, minimizētu iespējamo koronvīrusa transportēšanu un inficēšanos, iepirkumā atkārtota piedāvājumu un/vai Finanšu piedāvājumu atvēršanas sanāksme nav atklāta – piegādātāju pārstāvji tajā nepiedalās. Ņemot vērā *nolikumā noteiktās tiesības par sarunām un cenu samazinājumu (jaunu finanšu piedāvājumu) iesniegšanu*, informācija par atkārtoto piedāvājumu un/vai Finanšu piedāvājumu iesniegšanu un atvēršanā fiksētajām cenām pēc pieprasījuma (adresēts: nolikuma 1.3.punktā norādītajai kontaktpersonai) tiks nosūtīta iespējami ātri, bet ne vēlāk kā 3 darba dienu laikā pēc iepirkuma rezultātu paziņošanas (sk. arī papildus nolikuma 6.1.punktu). [↑](#footnote-ref-6)
6. piedāvājumu (norādot vārdu, uzvārdu, amatu) paraksta pretendenta uzņēmuma vadītājs vai tā pilnvarotā (-ās) persona (-as) [↑](#footnote-ref-7)
7. **Iesniedzot piedāvājumu atsevišķās daļās, finanšu aprēķinu (Finanšu piedāvājuma) tabulā nepārprotamībai un skaidrībai norādāma iepirkuma priekšmeta daļu/pozīciju numerācija atbilstoši numerācijai *Darba platību un vietu sarakstā* (nolikuma 1.pielikuma II sadaļa) nevis numerācija pēc kārtas** **šajā tabulā.** [↑](#footnote-ref-8)
8. Norādītajiem daudzumiem, ņemot vērā nolikuma noteikumus ir informatīvs raksturs. Faktiskais apjoms būs atkarīgs no nepieciešamības un pieejamo resursu apjoma, un ievērojot Darba uzdevumā noteikto Darbu izpildei. [↑](#footnote-ref-9)
9. http://www.vdzti.gov.lv/index.php?id=388&sa=313,393,314,316,384,385,388 [↑](#footnote-ref-10)